
Recenzija hfz. Dževada Hrvačića 



Odgoj mladih spada u stvari na kojima islam 
posebno insistira. Kur'ansko - hadiski tekstovi 
traže, kako od pojedinaca - roditelja tako i od 
društva, da ulože maksimalan napor na planu 
islamskog odgoja djece i omladine. Na tome putu 
treba koristiti razne metode i sredstva za koja sma- 
tramo da su efikasna. Svakako da je jedna od tih 
korisnih i efikasnih metoda pričanje i čitanje priča 
koje u sebi sadrže pouke i poruke o moralnim vri- 
jednostima kojima se svaki musliman treba okititi. 
Ova metoda je posebno značajna u vremenu kada 
su naša djeca izložena raznim audio - vizuelnim 
sredstvima i postoji mogućnost da dođu u kontakt 
sa štetnim i neprimjerenim sadržajima za njihov 
uzrast. 

Ova knjiga je izbor priča iz arapsko - islamske 
tradicije koje sadrže pouke o moralnim vrijednos- 
tima kao što su poštenje, emanet - povjerenje, 
skromnost itd. Prevodilac ovih priča, Ahmed 
Džinović, je napravio izbor kojeg možemo prepo- 
ručiti ne samo djeci nego i odraslim čitaocima, jer 
svaka od njih na određeni način motivira i podstiče 

na pridržavanje islamskog morala, a to nije potreb- 
no samo mladima nego svakom pojedincu, bez 
obzira na uzrast. 

Zato, toplo preporučujem čitanje ove knjige, ne 
samo našoj djeci i omladini nego i starijim čitaoci- 
ma. 



Recenzent: Hfz. Dževad Hrvačić 



6 




PRIČA O GUBAVCU, 
ĆELAVCU I SLIJEPCU 



Irenosi se od Ebu Hurejre, r.a., da je čuo 
Poslanika, s.a.v.s., kako priča: 

“Allah, dž. š. je htio da iskuša trojicu ljudi od 
Izraelćana, od kojih je jedan bio gubavac, drugi 
bez kose, a treći slijep, pa im je poslao jednog 
meleka. Melek je došao gubavcu i upitao ga: 

- Šta bi ti najviše želio? Najviše bi želio imati 
lijepu boju i lijepu kožu, i da se oslobodim ovog od 
čega se svijet zgraža na mene,- odgovori on. Melek 
pređe rukom preko njegova tijela, te od njega sva 
guba spade, i dobi lijepu boju kože. Zatim ga 
melek upita: 

- A koji ti je imetak najdraži? Deve (ili krave- 
prenosilac hadisa je u sumnji šta je rekao),- reče 
on. Allah mu tada dade jednu lijepu devu koja je u 
stomaku nosila mladunče, a melek mu reče: 

- Allah ti dao berićeta u njoj. 

Zatim je melek došao onome bez kose i upi- 
tao ga: 

- Šta bi ti najviše volio? Lijepu kosu, i da se 
oslobodim ovog od čega se svijet zgraža na mene,- 
odgovori on. Melek ga pomilova po glavi, te ga 

bolest prođe i dobi lijepu kosu. Melek ga upita: 

- A koji bi imetak najviše volio? Krave, - 
odgovori on. Allah mu tada dade jednu lijepu 
steonu kravu, a melek mu reče: 

- Allah ti dao berićeta u njoj. 

Zatim melek dođe slijepcu i reče mu: 

- Šta bi ti najviše želio imati? Da mi Allah 
vrati moj vid, kako bi ljude mogao gledati,- odgov- 
ori on. Melek ga pomilova po očima i Allah mu 
vrati vid, zatim ga upita: 

- A koji bi imetak najviše volio? Ovce,- 
odgovori on. Allah mu dade jednu ovcu. 

U sve trojice se imetak plodio i množio, pa je 
bivši gubavac imao punu dolinu deva, a bivši 
ćelavac punu dolinu krava, a bivši slijepac punu 
dolinu ovaca. Zatim melek dođe gubavcu u njego- 
vom bivšem liku i obliku te mu reče: 

- Ja sam čovjek bijednik, ostao sam odsječen 
na svom putovanju, i niko mi nije u stanju danas 
pomoći osim Allaha, pa onda ti. Zato te molim 
Onim koji ti je dao tako lijepu boju i lijepu kožu, i 
toliki imetak, da mi dadneš jednu devu kako bi 
mogao nastaviti put. On mu na to reče: 

- Obaveze i izdaci su mnogobrojni. Melek mu 

reče: 

- Kao da te ja od nekud znam, da ti nisi bio 
onaj gubavac što se svijet zgražavao na njegov 
izgled i bijedu, pa ti je Allah podario (zdravlje i 
bogastvo)? On mu tada odgovori: 

- Naprotiv, ja sam ovo naslijedio od svojih 
predaka. Melek mu tada reče: 

- Ako si mi slagao, neka te Allah povrati u 
ono stanje u kojem si bio. 

Zatim je melek došao ćelavcu u njegovom 
prijašnjem liku i obliku, i rekao kao što je rekao 
gubavcu, a ovaj mu uzvratio kao i prvi. Melek mu 
reče: 

- Ako si mi slagao neka te Allah vrati u ono 
stanje u kom si bio. 

Zatim je došao slijepcu u njegovom 
prijašnjem liku i obliku, i rekao mu: 

- Ja sam siromašan čovjek, i ostao sam 
odsječen na svom putovanju, i niko mi nije u sta- 
nju danas pomoći osim Allaha, pa onda ti. Zato te 
molim Onim koji ti je podario tvoj vid da mi daš 
jednu ovcu, kako bi se njom pomogao na svome 
putu. On mu odgovori: 

- I ja sam bio slijep, pa mi je Allah dž. š. 
povratio vid, uzmi koliko hoćeš, a ostavi koliko 
hoćeš. Tako mi Allaha, ništa ti neću danas zabra- 
niti da uzmeš, radi Moćnog i Velikog Allaha. 

Melek mu tada reče: 

- Zadrži sav svoj imetak, vi ste bili samo 
iskušani. Allah je zadovoljan sa tobom, a rasrdio se 
je na tvoja dva druga.." (Buharija i Muslim) 

SE’ID IBN AMIR 



Umer ibn El- Hattab, daje Allah njime zado- 
voljan, je postavio Se'ida ibn Amira za namjesnika 
Himsa. Nije prošlo mnogo vremena a kod Omera, 
vladara muslimana, dođe delegacija stanovnika 
Himsa. On im reče: 

“Napišite mi imena vaših siromaha, da im 
udijelim od imetka muslimana!" Oni mu napisaše 
imena siromaha, a među njima bilo je i ime Se'ida 
ibn Amira. Omer ih upita: 

“A koje Se'id ibn Amir?" Oni odgovoriše: 
“To je naš namjesnik!" Omer upita: 

“Zar je vaš namjesnik siromašan?!" Oni 
odgovoriše: 

“Da, tako nam Allaha, znaju proći mnogi dani 
a da se u njegovoj kući ne potpali ni vatra." Omer 
zaplaka, a potom stavi hiljadu dinara u kesu i reče: 
“Dajte mu ovaj novac da ima od čega živjeti." 
Kada se delegacija vratila u Hims, dali su mu 
kesu, a Se'id reče: 

“Mi smo Allahovi i Njemu ćemo se vratiti!" 
Izgledao je kao da mu se desila neka nesreća. 
Njegova žena ga upita: 

“Šta se desilo? Da nije umro vladar musli- 

mana?" On odgovori: 

“Desilo se gore od toga, došao mi je dunjaluk 
da mi upropasti Ahiret!" Ona reče: 

“Riješi se toga", ali ona nije znala ništa o 
novcu. On je upita: 

“Hoćeš li mi pomoći u tome?" Ona odgovori: 
“Da." On nakon toga podijeli novac 
siromašnim muslimanima. 

Nakon nekog vremena, Omer ibn El- Hattab 
je posjetio Hims kako bi ispitao njihovo stanje. 
Susreo se sa stanovnicima Himsa i upitao ih o nji- 
hovom namjesniku, Se'idu ibn Amiru. Oni ga 
pohvališe, ali su se požalili na tri stvari kod njega, 
koje im se nisu dopadale. Omer pozva Se'ida ibn 
Amira te ih sakupi zajedno i upita: 

“Na što se žalite kod vašeg namjesnika?" Oni 
rekoše: 

“Tako nam Allaha, ne izlazi pred ljude dok 
dan ne poodmakne!" Omer pogleda u Se'ida i 
zatraži odgovor na to od njega, pa on reče: 

“Tako mi Allaha, ne volim što ovo govorim, 
ali moja porodica nema slugu, pa ja zajedno s nji- 
ma mijesim tijesto a onda čekam da nadođe, pa im 
ispečem hljeb. Zatim abdestim i izađem pred 
ljude." 

Omer potom upita: 

“Na što se još žalite kod njega?" Oni rekoše: 
“Naveče nikome ne odgovara!" Se'id na to 

reče: 

“Tako mi Allaha, to mi, takođe, nije drago da 
obznanim, ali ja sam dan odredio za njih, a noć za 
Uzvišenog Allaha!" Omer upita: 

“Na što se još žalite kod njega?" Oni rekoše: 
“On ima dan u mjesecu, kada neće nikoga da 
primi!" Omer upita: 

“Šta imaš reći na to, Se'ide?" Se'id reče: 
“Nemam slugu koji bi mi oprao odjeću, a 
nemam drugu odjeću osim ove koja je na meni, pa 
toga dana perem odjeću i čekam da se ona osuši, a 
potom izlazim pred ljude krajem dana." Tada 
Omer reče: 

“Hvala Allahu, koji je učinio da ne pokvarim 
svoje mišljenje o tebi!" 

AMR IBN EL- ’AS I 
RIMSKI ZAPOVJEDNIK 



Irilikom osvajanja Egipta, u toku borbe 
muslimana protiv Rimljana, rimski zapovjednik 
pozva Amra ibn El- 'Asa da s njim pregovara u 
vezi utvrđenja”Babilon". Međutim, svojim ljudi- 
ma je izdao naređenje da na Amra obruše stijenu 
odmah kad izađe iz tvrđave. Pripremio je sve da 
njegovo ubistvo bude izvršeno. Amr je ušao kod 
zapovjednika ne sumnjajući ništa, i odvio se razgo- 
vor među njima. 

Kada je Amr krenuo da napusti tvrđavu pri- 
mjetio je na njenim zidinama sumnjive pokrete, što 
je u njemu izazvalo veliku podozrivost. Odmah je 
postupio shodno svojoj poznatoj oštroumnosti. 
Vrati se do zapovjednika tvrđave sigurnim i mir- 
nim koracima, potpuno spokojan kao da ga ništa 
nije prestrašilo, i kao da ništa ne sumnja. 

Amr je ušao kod zapovjednika i rekao mu: 

“Pala mi je jedna ideja na um pa hoću da ti je 
predložim. Sa mnom, u mom logoru, je grupa asha- 
ba Allahovog Poslanika, s.a.v.s., koji su među 
prvima primili islam. Vođa muslimana ništa ne 
odlučuje dok se ne posavjetuje s njima, niti šalje 

vojsku a da njih ne postavi kao zapovjednike. 
Mislio sam da ti dođem s njima, kako bi čuli od 
tebe ovo što sam ja čuo i da shvate stvar kao što 
sam je ja potpuno shvatio od tebe. 

Rimski zapovjednik je shvatio da mu je Amr 
ponudio životnu šansu!! Stoga je prihvatio njego- 
vu ideju, da ode i da sa sobom dovede ove musli- 
manske prvake, njihove najbolje ljude i zapovjed- 
nike. Onda bi ih sve pobio umjesto da ubije samo 
Amra. Zapovjednik dade neprimjetan signal kojim 
je izdao naredbu da se plan kojim je bilo planirano 
Amrovo ubistvo obustavi. 

Rimski zapovjednik se srdačno oprosti sa 
Amrom i s njim se čvrsto rukova, očekivajući da se 
on ubrzo vrati sa svojim prijateljima. Ujutro, jašući 
svoga konja, Amr se vrati do tvrđave na čelu svo- 
je vojske. S njim su bili njegovi neustrašivi borci 
koji svom silinom napadoše na tvrđavu i okupiraše 
je, i Allah, dž.š., im podari pobjedu protiv 
Rimljana, a muslimani nakon toga oslobodiše 
Egipat. 

PRIČA O ČOVJEKU KOJI JE 
POSUDIO HILJADU DINARA 



I renosi se od Ebu Hurejre, r.a., da je 
Poslanik, s.a.v.s., spomenuo jednog Izraelćana koji 
je zamolio drugog da mu posudi hiljadu dinara, pa 
je taj odgovorio: 

- Dovedi mi svjedoke da posvjedoče! On mu 

reče: 

- Allah je dovoljan kao svjedok. Onda mi 
dovedi žiranta!- reče mu on. Allah je dovoljan kao 
žirant!- odgovori. Istinu si rekao- reče drugi, te mu 
posudi novac do određenog roka. Ovaj uze novac 
te ode na put morem. Nakon obavljenog posla 
potraži lađu kojom će se vratiti kući do određenog 
roka za vraćanje duga ali ne nađe ni jednu. Onda 
uze jedno drvo u kojem napravi otvor te u njega 
stavi hiljadu dinara i pismo za čovjeka koji mu je 
posudio novac, te začepi taj otvor. Drvo odnese do 
mora te reče: 

- Gospodaru moj Ti znaš da sam tražio od 
toga i toga da mi posudi hiljadu dinara, pa je on 
zatražio da neko garantuje a ja sam rekao da je 
Allah dovoljan za to, i on je time bio zadovoljan. 
Tražio je i svjedoke pa sam rekao da je Allah 

dovoljan kao svjedok, pa je i time bio zadovoljan. 
Ja sam se trudio da nađem lađu kako bih mu vratio 
dug ali nisam uspio, pa ostavljam ovo drvo Tebi na 
čuvanje. Potom ga baci u more i ponovo ode tražiti 
lađu kojom bi se vratio u svoje mjesto. Čovjek koji 
mu je posudio novac izašao je da vidi je li došla 
kakva lađa sa onim što je pripadalo njemu kad 
spazi upravo ono drvo u kome je bio novac, te ga 
izvadi za drva svojoj porodici. Kada je iscijepao 
drvo nađe novac i pismo. Nakon određenog vre- 
mena dođe onaj koji je od njega uzeo novac i 
donese hiljadu dinara, te reče: 

- Tako mi Allaha, neprestano sam tražio lađu 
kako bih ti donio tvoj novac ali ne nađoh ni jednu 
prije ove kojom sada dođoh. Ovaj drugi ga upita: 

- Da li si ti meni nešto poslao? On odgovori: 

- Ja te obavještavam da nisam našao nijednu 
lađu prije ove kojom sam došao! Ovaj drugi mu 
odgovori: 

- Allah je dostavio za tebe ono što si poslao u 
drvetu, pa možeš mirno otići sa tih hiljadu dinara." 
(Buharija) 

TARIK IBN XI JAR 



Maroko i Španiju dijeli jedan uski moreuz 
(morski tjesnac) koji se zove”Moreuz Džebel 
Tarik" (Gibraltar), a sjeverno od njega je brdo koje 
se zove”Džebelu Tarik" (Tarikovo brdo). Neko će 
se upitati: 

“Zbog čega su ovaj moreuz i ova planina 
dobili ovo ime?" Nazvani su po imenu čuvenog 
arapskog vojskovođe, Tarika ibn Zijada, koji je sa 
svojom vojskom krenuo iz Maroka i prošavši kroz 
ovaj moreuz došao do Sredozemnog mora i osvo- 
jio Španiju. 

Tokom dugog vremena islam se širio svjet- 
skim prostranstvima dok nije obuhvatio Irak, 
Perziju, dio Indije, zemlje Šama i zemlje sjeverno 
od njih. Takođe, na drugoj strani, islam je obuhva- 
tio Egipat i Sjevernu Afriku, a zatim su se musli- 
manske vođe usredsrijedile na Evropu, a Španija je 
bila najbliža evropska zemlja. 

U Maroku je bila stacionirana arapska vojska, 
čiji je broj bio veoma mali ali čiji su vojnici bili 
izuzetne snage. Njihov zapovjednik bio je Tarik 
ibn Zijad koji je bio poznat po svojoj hrabrosti i 
vještini u vojnoj taktici. 

Tarik je sagradio nekoliko lađa i zajedno sa 
svojom vojskom i njihovim konjima, kroz 
Sredozemno more, stigao do Španije, i to prije više 
od 1200 godina. Tarik se obreo sa svojom vojskom 
na tlu neprijatelja, pri čemu je more bilo iza njih a 
neprijatelj ispred njih. Pri tome, pristizanje vojnog 
pojačanja iz Maroka nije bilo nimalo lahko. 

Nalazili su se pred vojskom čiji je broj izno- 
sio više od stotinu hiljada vojnika, dok broj musli- 
manskih vojnika nije prelazio sedam hiljada! 

Tarik je dobro znao pred kakvim teškoćama 
su bili on i njegova vojska, jer njihove lađe su bile 
malobrojne a mogućnosti za spašavanje neznatne. 
Ako bi bili pobijeđeni Španci bi ih sve pobili, sto- 
ga je shvatio da ovakva situacija znači ili pobjedu 
ili smrt! 

Tarik je onda naredio nekolicini svojih ljudi 
da zapale njihove lađe! Kada su njegovi vojnici 
vidjeli vatru koja je zahvatila njihove lađe obuhva- 
tio ih je strah, jer su pomislili da su to učinili nji- 
hovi neprijatelji. Počeli su da viču: 

“Neprijatelj nas je porazio! Svi ćemo biti ubi- 
jeni!" 

Tada Tarik stade pred njih da im se obrati, te 

reče: 

“Ja sam naredio da se zapale lađe! Ljudi, gdje 

je izlaz? More je iza vas a neprijatelj pred vama, i 
tako mi Allaha, ne preostaje vam ništa drugo osim 
iskrenost i strpljenje! Ljudi, postupite isto kao što 
sam i ja! Ja sam odlučio da trpim pa i vi učinite 
isto, i ustajem odlučno protiv neprijatelja pa i vi 
učinite isto! Napadnite svi kao jedan i porazite 
svoga neprijatelja! Mi ćemo ovdje ostati i nećemo 
napustiti Španiju!" 

Samo što je Tarik izgovorio tekbir, musliman- 
ski konjanici jumuše u borbu da zarade pobjedu ili 
šehadet (pogibiju na Allahovom putu). Pred jakim 
naletima muslimana Španci počeše da se povlače, 
a zatim se daše u bijeg tražeći spas. Muslimani su 
pristizali neprijateljske grupe i nanijeli su im teške 
gubitke. 

Vladavina Arapa u Španiji potrajala je više od 
780 godina, a sa dolaskom islama zavladala je 
pravda i sloboda te u Španiji započe zlatno doba. 
Muslimani su u Španiji proširili nauku i civiliza- 
ciju, i nije potrajalo dugo a to isto se raširi po raz- 
nim krajevima Evrope, koja je bila utonula u tminu 
neznanja i civilizacijske zaostalosti. Ako i danas 
posjetiš Španiju, vidjet ćeš mnoge lijepe arapske 
građevine, koje su oni podigli. Vidjet ćeš“Crveni 
zamak" (El- Hamra) u Granadi i veliku džamiju u 
Kordobi. Muslimani su izgubili Španiju ali su u 

njoj ostavili ono što svjedoči o njihovoj veličini. 

Muslimani su osvojili Španiju zahvaljujući 
velikom vojskovođi Tariku ibn Zijadu, koji je 
zapalio lađe i u dušama svojih vojnika pobudio 
požrtvovanje u borbi na putu pomaganja islama. 
Istinski su se borili i pobijedili! 

UCENICI I ZEKAT 



<Jednoga Ramazana učitelj dobi nešto novca 
od zekata da ga podijeli siromašnim učenicima, 
kojih je u razredu bio priličan broj. Pošto je dobro 
poznavao stanje svakog od njih, novac je podijelio 
shodno tome. Tako je onima koji su bili 
siromašniji dao veći iznos, a ostalima manji. 

Nakon toga, učitelj je čuo da je među učeni- 
cima nastala svađa zbog toga što su neki dobili 
više a neki manje. Stoga odluči da im održi jednu 
praktičnu lekciju. 

Odveo ih je na mjesto gdje je bilo vrele vode, 
a na tom mjestu su stajale kamene ploče koje su u 
dodiru s vrelom vodom bile vrlo vruće. Ispred tih 
ploča učitelj postavi sto i stolicu te sjede. 

Onda je prozivao jednog po jednog učenika 
koji bi stajali na te ploče pred njim. Zatim bi upi- 
tao: 

“Koliko si ti dobio novca?" Neko bi rekao: 

“Jednu marku". ”A šta si kupio za to?"- upitao 
bi učitelj. "Svesku i olovku"- rekao bi, a zatim bi 
otišao a da se ne oprži. 

Međutim, oni koji su dobili više novca nabra- 
jali su: 

“Cipele, hlače, majicu, svesku, olovku, per- 
nicu, lenijar, flomastere....” Dok bi sve nabrojali 
poskakivali bi, jer su ploče pržile njihove tabane. 

Toga dana bogatiji učenici postadoše svjesni- 
ji svoje odgovornosti prema Allahovim dž.š. 
blagodatima i da valja za to težak račun položiti, 
na što im je slikovito ukazao njihov učitelj. 
Pomisliše kako je bogatstvo kao i siromaštvo 
iskušenje na koje je stavljen čovjek. Stoga se poka- 
jaše što su se žalili na način na koji je učitelj podi- 
jelio novac. 

S druge strane, siromašniji učenici shvatiše 
da nemaju na čemu da zavide bogatijim učenicima, 
jer će se pred Allahom dž.š. polagati račun za sve 
blagodati koje nam je On podario a siromašniji će 
ga sigurno lakše i brže položiti. 

Na ovaj način učitelj je izgladio nesporazum 
među učenicima i svi su bili zadovoljni... 

SALAHU»»I\ EL- EJJEBI 

Salahuddin El- Ejjubi je bio jedan od 
najvećih muslimanskih vladara i vojskovođa. 
Njegova slava nije ostala samo na prostorima arap- 
skog svijeta nego je dosegla i do Evrope. On je bio 
taj koji je živio u doba krstaša u Palestini, protiv 
kojih je vodio borbu i na kraju izvojevao pobjedu 
nad njima, te ih protjerao iz islamskih zemalja. 

Naime, evropski kraljevi su mobilisali svoje 
vojske iz raznih krajeva Evrope, i usmjerili ih na 
Palestinu, tvrdeći da muslimani sprječavaju 
kršćanske hodočasnike da posjete njihova sveta 
mjesta. Međutim, njihove tvrdnje bile su čista laž, 
jer su crkve bile otvorene i dostupne svima onima 
koji su ih željeli posjetiti, bez da ih muslimani 
ometaju u tome. Ali, krstaši nisu došli u ova 
područja iz tog razloga nego zbog nečeg drugog... 

Krstaški pohodi su trajali stotinama godina 
tokom kojih su oni osvojili dijelove zemalja Šama 
u koje spadaju Sirija, Liban, Jordan i Palestina. 
Onda su svoje snage usmjerili na osvajanje Bejtul- 
Makdisa (Jerusalema). 

Muslimani su se borili protiv krstaša dugo 
vremena kako bi ih protjerali sa područja koja su 

okupirali. Salahuddin je uspio da im nanese težak 
poraz u poznatoj bici kod Hittina na sjeveru 
Palestine. Takođe je uspio da 1187. god. Povrati 
Bejtul- Makdis iz ruku krstaša. Time je zatvorena 
posljednja stranica u vezi s okupacijom svetih 
mjesta od strane krstaša, nakon čega su počeli da 
se bespovratno vraćaju u svoje zemlje. 

Prenesen je i jedan događaj koji se zbio 
između Salahuddina i kralja Ričarda Lavljeg Srca, 
koji je samo jedan primjer onoga što je krasilo 
Salahuddina od plemenitih svojstava i lijepog 
odgoja. Bio je dobar i plemenit i volio je činiti 
dobra djela, te nije pravio razliku između ugled- 
nika i običnog podanika. 

Sada ćemo navesti slučaj susreta između 
Salahuddina i kralja Ričarda, onako kako se on i 
zbio: 

Poznato nam je da su se između njih dvojice 
vodile mnoge bitke, a muslimanski vojnici su se 
borili protiv neprijatelja s velikom hrabrošću i 
požrtvovanjem, kako bi ih protjerali sa područja 
islamskih zemalja. Kada su se krstaši zamorili, 
tražili su primirje od muslimana, pa je pred 
Salahuddinom bila odluka ili da nastavi rat ili da 
prihvati primirje. 

Naposlijetku, i pored toga što je ostvario pob- 

jede u većini bitaka koje je vodio, sklopio je prim- 
irje sa Ričardom. 

Nekoliko žena iz Ričardove familije željele 
su da posjete crkvu koja je bila na području koje su 
kontrolisali muslimani, pa su zatražile od 
Salahuddina dozvolu za to. On im je to dozvolio i 
na njihovom putu do crkve nijedan vojnik im nije 
pravio smetnje. Kada su bile u povratku do 
Salahuddinovih ušiju dopriješe njihove riječi daje 
Ričard bolestan od groznice koja gaje pogodila. 

Salahuddinu je bilo vrlo lahko da ponovo 
otpočne borbu, koristeći ovu Ričardovu bolest i 
nepostojanje dostojnog vojskovođe koji bi ga 
zamijenio. Međutim, njegova čast i plemenitost 
nije mu dozvolila da iznevjeri primirje. 

Salahuddin pozva nekoliko ljekara i obavi- 
jesti ih o Ričardovoj bolesti od groznice, a arapski 
ljekari su se u to vrijeme isticali i prednjačili u 
medicini. On im je naredio da načine lijek za 
Ričarda. Potom je Salahuddin uzeo lijek sa sobom 
i uputio se prema Ričardovom logoru, i to u prat- 
nji svoga sluge i preobučen u odjeću ljekara. Kada 
je stigao do Ričardovog logora obratio se čuva- 
rima: 

“Ja sam ljekar i došao sam da liječim vašeg 
kralja!" Ali, krstaši ne povjerovaše u njegove 

riječi, nego povikaše: 

“Salahuddin ne bi nikada poslao ljekara da 
liječi Ričarda. Ti si došao samo da ubiješ našeg 
kralja!" I spriječiše ga da uđe kod kralja. 

Međutim, Ričard mu dozvoli da uđe rekavši 
onima koji su bili oko njega: 

“Ja ću sigurno umrijeti ako mi ljekar ne da 
kakav lijek. Uvedite ga, možda će mi dati lijek od 
koga ću ozdraviti!" 

Tri dana nakon početka uzimanja lijeka 
groznica nestade, a ljekar ode ne otkrivši ko je on 
zapravo. 

Dvije vojske su se nakon toga sukobile u 
nekoliko bitaka. Ričard je potom slučajno doznao 
ko je zapravo bio onaj ljekar, i obznanio je da više 
ne želi da se bori protiv Salahuddinove vojske, 
rekavši: 

“Ja se ne mogu boriti protiv onoga ko mije 
spasio život. Kako da mi bude drago da ubijem 
onoga ko me spasio smrti?" 

Ričard po drugi put sklopi primirje sa 
Salahuddinom i krenu za svoju zemlju Englesku. 
Na svom putu morao je proći kroz Francusku, čiji 
gaje kralj pomagao u Palestini. Francuski kralj ne 
učini ništa drugo do hapšenja Ričarda. Kada su 
stanovnici Engleske čuli šta se desilo njihovom 

kralju platiše ogromnu svotu novca za njegov 
otkup. Pogledajte razliku između ponašanja 
Salahuddina i ponašanja kralja Francuske! 
Salahuddinovi postupci su odisali milostivošću i 
tolerancijom što mu je nalagala njegova uzvišena 
vjera! 

IKRIMINA TAJNA 



Muzejme ibn Bišr živio je u mjestu El- 
Džezira, na sjeveru Sirije. Bio je poznat po 
dobrom srcu, plemenitoj duši i darežljivosti. Nije 
mu se obratio niko ko je imao neku potrebu a da 
mu nije udovoljio, čak i ako bi trebao posuditi od 
drugih. Nije prošlo dugo vremena a Huzejme osta 
praznih ruku, ne posjedujući nikakav imetak. 
Takođe, niko nije htio da mu posudi novac, bez 
obzira što se radilo i o malome iznosu. 

Njegov ponos nije mu dozvoljavao da traži 
pomoć od ljudi, svejedno o kome se radilo. Dugovi 
su se nagomilali i neimaština poče da ga sve više 
steže, tako da nije bio u stanju da kupi ni ono 
osnovno što mu je bilo potrebno od hrane i odjeće. 
Ustrajavao je u odlasku u grad svaki dan, ne bi li 
štogod zaradio i kupio hranu kojom bi ublažio 
glad. Ali, situacija se još više pogoršala primoravši 
ga da iskusi svu gorčinu siromaštva. 

Potom je počeo da prodaje namještaj koji je 
imao u kući i sve gotovo prodao. Svaki put bi 
otišao sa nečim od toga u grad a vraćao se ophrvan 
tugom. 

Njegova žena je pokušala da ublaži njegovu 

tugu, rekavši mu: 

“Moj plemeniti mužu! Ne daj da tobom 
zavlada osjećaj nesreće, niti dozvoli da budeš žrtva 
brige i tuge! Ne smiješ se sekirati, jer Allah je 
Tvorac svega i On te neće zaboraviti, a poslije 
teškoće dolazi olakšanje!" 

Dani su prolazili, a Huzejmino siromaštvo je 
sve više raslo, odjeća mu se izlizala, obolio je i 
smršao. 

Kada je neimaština dostigla vrhunac odlučio 
je da se zatvori u sobu, pa je rekao svojoj ženi: 

“Ja ću se zatvoriti u svoju sobu i neću ni s kim 
više razgovarati. Ostaću u kući dok ne umrem od 
gladi!" 

Vijest o teškom stanju u kojem je živio 
Huzejme raširi se u mnoge krajeve. Ona doprije i 
do Ikrime, namjesnika El- Džezire, te on pozva 
neke svoje podanike i upita ih: 

“Šta se to desilo sa Huzejmom? Nisam ga 
vidio nekoliko sedmica!" Kada je saznao detalje 
stanja u kome se nalazio Huzejme obuze ga žalost 
i poče da razmišlja o načinu na koji bi mu pomo- 
gao, ali da on ne sazna. 

Ikrime je promijenio odjeću kako ne bi svo- 
jim izgledom odavao daje on namjesnik, a potom 
je obavio šal oko svog lica. U kasnim noćnim sati- 

ma uzjaha svoga konja i ponese sa sobom kesu sa 
novcem kojeg je uzeo iz državne kase. Kada je sti- 
gao do Huzejmine kuće lagano pokuca. Čim je 
Huzejme otvorio vrata Ikrime ubaci kesu sa 
novcem u kuću i brzo se udalji na svom konju. 
Huzejfe nije stigao ni da ga upita koje on, a tama 
noći nije mu omogućila da ga prepozna. 

Huzejme se veoma obradovao kada je vidio 
da je njegova nevolja okončana, pa je zahvalio 
Allahu, dž.š., na Njegovim blagodatima. Ujutro 
napusti kuću kako bi vratio svoje dugove te kupio 
hranu i novu odjeću. 

Ikrime je sakrio svoj postupak i nije ga otkrio 
osim svojoj ženi, nakon što je obećala da tajnu 
neće kazati nikome. 

Nakon nekoliko dana, Ikrime napusti svoje 
mjesto i ode do halife (vladara) u Damask, kako bi 
sebi našao posao. U to vrijeme halifa je bio 
Sulejman ibn Abdul- Melik. On se veoma 
obradovao kada je vidio ovakvu cijenjenu ličnost 
kao što je bio Huzejme, a zatim mu se obrati 
riječima: 

“Huzejme! Nisi odavno bio u Damasku. Je li 
te to bolest natjerala da dođeš?" 

Huzejme mu ispriča o nevoljama koje je 
preživio te o nepoznatom čovjeku koji gaje pomo- 

gao, a nije uspio da sazna o kome se radi ili da ga 
prepozna. 

Halifa se začudio i upitao gaje: 

“Kako se to moglo desiti? Zar nije Ikrime 
namjesnik El- Džezire? Zar nije znao za tvoju 
nevolju? Zašto ti nije pritekao u pomoć ako je znao 
za tvoje stanje? Uistinu, on nije dobar namjesnik!" 

Halifa naredi svome pisaru da napiše dva pis- 
ma, jedno koje se ticalo smjene Ikrime, a drugo o 
postavljanju Huzejme na položaj namjesnika 
umjesto njega. 

Huzejme se vrati u El- Džeziru i preuze vlast 
nad njom. Kada je u pratnji Ikrime otišao do 
državne kase otkrio je manjak novca u njoj. Upitao 
je Ikrimu o tome ali mu on nije odgovorio na pita- 
nje, nego mu je rekao: 

“Ne mogu ni u kom slučaju da ti kažem nešto 
u vezi sa novcem koji nedostaje!" 

Huzejme tada naredi da ga stave u zatvor. On 
je u njemu proveo dugo vremena pa je obolio i bio 
je na samrti, ali nije htio da otkrije tajnu u vezi s 
novcem. 

Ikriminu ženu je uplašilo zdravstveno stanje u 
kome se nalazio njen suprug, pa je prisiljena time 
odlučila da prekrši obećanje koje mu je dala da 
neće nikome odati tajnu. Napustila je svoju kuću i 

otišla do Huzejme, novog namjesnika El- Džezire, 
te mu otkrila tajnu novca koji je nedostajao iz 
državne kase. 

Huzejme je bio ljut na samog sebe jer nije 
naslutio uzrok nedostatka novca. Novac kojeg je 
on primio bio je identičan iznosu koji je nedosta- 
jao. Osjetio se poniženim zbog svoga postupka 
prema svome iskrenom prijatelju, tom prerušenom 
strancu koji mu je došao jedne noći i spasio ga 
nevolje, a sada je u zatvoru! 

Huzejme odmah ustade i uputi se u zatvor te 
oslobodi Ikrimu. Povede ga sa sobom u dvor gdje 
ga odjenu u najljepšu odjeću a potom odoše 
Ikriminoj kući. 

Ikrime se žestoko naljutio kada je saznao da 
je njegova žena odala tajnu koju joj je povjerio na 
čuvanje, ali ga Huzejme zamoli da joj oprosti jer 
ona nije htjela ništa drugo osim da ga spasi od smr- 
ti u zatvoru. 

Nakon kratkog vremena Huzejme se uputi u 
Damask, i ispriča halifi čitav događaj. Halifa se 
veoma obradovao Ikriminom postupku i nagradio 
ga za to tako što ga je postavio namjesnikom ne 
samo jedne pokrajine nego cijele tri! 

PRIČA O ČUDESNOM ČAMCU 

tjedan ateista (koji nije vjerovao u postojan- 
je Allaha) izazvao je islamske učenjake u svojoj 
zemlji, pa oni odabraše najoštroumnijeg među nji- 
ma da mu odgovori, i odrediše mu termin. 

U određeno vrijeme svi su čekali dolazak tog 
učenjaka, ali je on kasnio. Ateista reče okuplje- 
nima: 

“Vaš učenjak se prepao i nije smio doći, jer je 
znao da ću ga pobijediti i dokazati da ovaj svemir 
nema Boga! 

Tokom njegovog govora stiže učenjak i izv- 
inu se za svoje kašnjenje te reče: 

“Na svome putu dovdje nisam mogao naći 
čamac kojim bi prešao preko rijeke. Dok sam 
čekao na obali iznenada se u rijeci pojaviše daske 
i velikom brzinom i preciznošću se sastaviše jedna 
uz drugu tako da nastade čamac. Zatim mi se 
čamac približi pa seja ukrcah na njega i dođoh do 
vas!" Ateista reče: 

“Ovaj čovjek je lud! Kako da se sastave daske 
i nastane čamac bez da ga iko napravi i kako da on 
dođe do njega bez onoga ko njime upravlja?" 
Učenjak se nasmija i reče: 

“Šta onda misliš o sebi, koji kažeš da ovaj 
savršeni i ogromni svemir nema Boga koji gaje 
stvorio i njime upravlja?!" 

PRIČA O JEDNOM Dl RH EM l 



Pripovijeda se da je neka žena došla kod 
jednog islamskog pravnika i rekla mu: 

“Umro mije brat i ostavio iza sebe 600 dirhe- 
ma, pa kada su ih podijelili nisu mi dali osim 
jednog dirhema!" 

Učenjak je razmislio nekoliko trenutaka a 
potom joj je rekao: 

“Možda je tvoj brat imao ženu, majku, dvije 
kćerke i dvanaest braće." Žena iznenađeno reče: 

“Da, tako je!" 

On reče: 

“Onda je taj dirhem zaista tvoje pravo, i oni ti 
nisu učinili nepravdu: 

njegovoj ženi pripada osmina ostavštine a to 
je 75 dirhema, dvjema kćerkama dvije trećine a to 
je 400 dirhema, njegovoj majci šestina a to je 100 
dirhema. Ostane 25 dirhema koji se raspoređuju na 
njegovih dvanaest braće i sestru, a muškarcu pripa- 
da duplo od iznosa kojeg uzima žena. Tako svaki 
brat dobija po dva dirhema a sestri, a to si ti, osta- 
je jedan dirhem!" 

PRIČA O IZGUBLJENOM IMETKU 



tripovijeda se da je jedne noći neki čovjek 
došao do Imama Ebu Hanife i upitao ga: 

“Prije mnogo vremena zakopao sam novac na 
jedno mjesto, ali sam zaboravio gdje je to, pa 
možeš li mi pomoći da riješim ovaj problem?" 

Ebu Hanife mu reče: 

“To nije posao islamskog pravnika da bih 
mogao da ti kažem rješenje tog problema." Potom 
je razmislio jedan trenutak a onda mu je ponovo 
rekao: 

“Idi i klanjaj do ujutro, pa ćeš se sjetiti tog 
mjesta ako Bog da!" 

Čovjek je otišao i počeo da klanja. Iznenada, 
nakon kratkog vremena i u samom namazu, sjeti se 
mjesta gdje je zakopao novac. Završi namaz i 
požuri na to mjesto te nađe i donese novac. 

Ujutro on ode do Ebu Hanife i obavijesti ga 
da je pronašao novac te mu se zahvali. Zatim ga 
upita: 

“Kako si znao da ću se sjetiti mjesta gdje sam 
zakopao novac?" Ebu Hanife mu odgovori: 

“Tako što sam znao da te šejtan neće ostaviti 
da na miru klanjaš, nego će te ometati u namazu 
podsjećanjem na tvoj novac!" 

PRIČA O MUDROM 
HALIFI (VLADARU) 



Uuner ibn Abdul- Aziz je bio poznat po 
mudrosti i blagosti. Jednog dana kod njega uđe 
jedan od njegovih sinova i reče mu: 

“Oče! Zbog čega popuštaš u nekim stvarima? 
Tako mi Allaha da sam ja na tvom mjestu ne bih se 
radi istine nikog bojao!" 

Halifa odgovori sinu: 

“Ne žuri sine! Allah, dž.š., je u Kur'anu dva 
puta pokudio alkohol a tek treći put gaje zabranio! 
Ja se bojim da ljudima kažem istinu odjednom pa 
da sve ostave a time bi nastala smutnja!" Tj. da ih 
primoram na to pa da odbiju. 

Sin se okrenu i ode zadovoljan, nakon što se 
uvjerio u ispravno postupanje njegovog oca te da 
njegova blagost nije zbog njegove slabosti, nego 
rezultat pravilnog shvatanja njegove vjere. 

PRIČA O ČOVJEKU KOJI JE 
KIHNUO 



Abdullah ibnul- Mubarek je bio pobožni 
učenjak i vrsni poznavalac Kur'ana i sunneta. 
Njegovim predavanjima prisustvovali su mnogi 
ljudi kako bi naučili nešto od njegovog ogromnog 
znanja. 

Jednog dana je išao putem sa nekim 
čovjekom, pa je taj čovjek kihnuo ali nije zahvalio 
Allahu (nije rekao elhamdulillah). Ibnul- Mubarek 
ga namjerno pogleda kako bi ga upozorio da je 
izgovaranje”elhamdulillah", nakon što se kihne, 
sunnet kojeg treba praktikovati svaki musliman. 
Međutim, čovjek nije shvatio njegov pogled. 

Ibnul- Mubarek je želio da čovjek izvrši ovaj 
sunnet, ali da ga ne dovede u nezgodnu situaciju, 
pa ga je upitao: 

“Šta kaže onaj koji kihne?" Čovjek odgovori: 

“Elhamdulillah!" Na to mu Ibnul- Mubarek 
odvrati: 

“Jerhamukellah!" (Allah ti se smilovao!) 

PRIČA O ČOVJEKU 
KOJI JE VOLIO RASPRAVU 

tjednoga dana čovjek koji je volio da 
raspravlja ode do Imama Šafije i upita ga: 

“Znamo da je Iblis stvoren od vatre pa kako 
će ga onda Allah kazniti vatrom?!" 

Imam Šafija je kratko razmislio, a zatim je 
donio komad suhe zemlje i njime pogodio čovjeka. 
Na licu čovjeka se mogao uočiti bol i ljutnja. Imam 
Šafija ga upita: 

“Jesam li ti nanio bol?" On odgovori: 

“Da, nanio si mi bol!" Šafija ga upita: 

“Kako to da si ti stvoren od zemlje a zemlja ti 
nanosi bol?!" Čovjek nije odgovorio ništa na ove 
riječi i shvatio je šta je time želio Imam Šafija. 
Shvatio je daje to slučaj i sa šejtanom: 

Allah, dž.š., gaje stvorio od vatre i kaznit će 
ga vatrom. 

PRIČA O KUGI 



; dana se halifa Omer ibn El- Hattab 
zajedno sa grupom ashaba uputio prema Šamu. 
Tokom puta saznao je da se u Šamu raširila kuga 
koja je ubila mnoge ljude, pa je odlučio da se vrati 
i zabranio je onima koji su bili s njim da idu za 
Šam. 



Ebu Ubejde ibn El- Džerrah, poznati ashab, 
ga upita: 

“Zar bježimo od Allahove odredbe, o vladaru 
pravovjernih?!" Omer mu odgovori: 

“Da je to barem neko drugi kazao, o Ebu 
Ubejde!" Potom doda: 

“Da, bježimo od Allahove odredbe u 
Allahovu odredbu! Šta misliš da posjeduješ deve i 
da si s njima došao do doline koja ima dvije strane: 
jedna je plodna (tj. na njoj ima plodova i 
rastinja što pogoduje da se tu čuvaju deve) a druga 
suha i nerodna (tj. na kojoj nema ništa i nije 
pogodna za čuvanje deva). Zar njihovo čuvanje na 
plodnom dijelu ne bi bila Allahova odredba kao i 
kada bi ih čuvao na nerodnom dijelu?!" 

NE RECI RODITELJIMA NI: 
“ UH "! 



Falih je dozivao: 

“Muhennede, Muhennede, gdje si? Ostavio si 
goste same!" Muhenned uđe u sobu i reče: 

“Oprostite mi, spremao sam vam čaj. Znate 
da ja nemam nikoga osim mamu, a ona nema 
snage za tako što." 

Madžid: 

“Nema te svo ovo vrijeme, a onda nam 
doneseš samo čaj! Gdje su orasi i bademi? Gdje je 
voće? Gdje je... 

Muhenned: 

“Sve će stići u svoje vrijeme, nemojte biti 
nestrpljivi!" Muhenned izađe iz sobe te ga zaustavi 
njegova mama i reče mu: 

“Sine, ja sam ti zabranila da se družiš sa ovim 
lošim društvom, ali ti..." 

Muhenned: 

“Znam, ali oni su moji prijatelji..., da li treba 
da ih otjeram zbog tebe?" Mama: 

“Mi izražavamo dobrodošlicu svakom odgo- 
jenom gostu ali ovi..., oni koriste tvoju dobrotu!" 
Muhenned: 

“Molim te mama, ne miješaj se u moje pri- 
vatne stvari, ja sam slobodan čovjek!" 

Iz unutrašnjosti doprije Falihov glas: 

“Muhennede, donesi nam karte! Hoćemo 
nove karte!" Mama reče Muhennedu: 

“Sine, jesi li sad vidio kakvi su? Sve što zara- 
diš tokom sedmice potrošiš na njih u jednoj noći!" 

Muhenned odgovori povišenim glasom: 

“Da li sam ja to tebi nešto uskratio? Ti me 
izbacuješ iz ravnoteže tim svojim govorom: 

Ne druži se s njima, ne puši, ne troši! 
Prestani više s time, rekao sam ti stotinu puta da 
ušutiš jer nemam potrebe za tvojim savjetima!" 

Muhennedova mama ne odgovori ništa na 
ove sinove riječi, ali dvije tople suze skotrljaše se 
niz njene obraze. Ona obrisa oči i ode u svoju 
sobu. Muhenned uđe kod gostiju, noseći tacnu sa 
kolačima i reče: 

“Dobrodošli prijatelji, činite mi čast vašim 
dolaskom! Izvolite i jedite ove lijepe kolače!" 

Madžid reče: 

“Tako mi Allaha, kolači prijaju tek nakon 
večere. Ili nije tako?" 

Falih mu odgovori: 

“Tako mi Allaha, istinu si kazao! Ali, šta bi 
nam prijalo?" 

Madžid: 

“Šta mislite o posudi fula i tanjiru humusa 
(ful i humus su vrsta arapske hrane) kojeg pravi 
moj otac Velid?" 

Muhenned: 

“Nekoliko trenutaka i to će biti pred vama!" 

Ujutro sljedećeg dana Muhenned prespava i 
zakasni na posao, jer su sijelili do kasno u noć. 
Mama mu reče: 

“Sine, nemamo nimalo hljeba!" Muhenned: 

“Uh, šta tražiš! Vidiš da sam zakasnio a 
počinješ sa nekim zahtjevima!" 

Mama: 

“Tvoji prijatelji ti nisu ostavili ni komad hlje- 
ba da doručkuješ!" Muhenned reče sa velikom 
žestinom: 

“Tvoji prijatelji, tvoji prijatelji, ugasi tu traku 
starice! Kada bi se sutra sručila kuća na naše glave 
po tebi bi opet bili krivi moji prijatelji, zar ne! 
Počela si da izmišljaš!" 

Mama: 

“Sine, nemaš pravo da tako sa mnom razgo- 
varaš, ja sam ti mama!" 

Muhenned:“Ti si mi mama jer si me rodila i 
ništa više, ali nisi policajac ili stražar!" 

Mama: 

“Ja ti želim samo dobro!" 

Muhenned: 

“Dobro za mene je da me ostaviš na miru, zar 
ne shvatašf’Oh, dosadio mi je život sa tobom, 
ostavi me na miru i moje stvari, starice, zar ne 
shvataš?" 

Srce Muhennedove majke je pucalo od bola 
zbog njenog sina, ali nije nikada uputila dovu pro- 
tiv njega. Međutim, Allah sve vidi i zna... 

Vrijeme je prolazilo... Umrije Muhennedova 
majka i ne prođe ni nekoliko mjeseci nakon njene 
smrti a Muhenned se oženi. 

Prošle su godine i bolest zavlada 
Muhennedom i prikova ga za kuću. Imao je sina 
koji mu je govorio: 

“Ti nisi otac kao ostali! Ne izvodiš me u park 
niti me vodiš u posjetu. Dosadilo mi je da te 
gledam u postelji i dan i noć... Uh, bilo bi bolje da 
nisi ni rađao djecu, ti nepokretni čovječe! Šta više, 
bilo bi bolje da se nisi ni ženio! Počeo sam 
priželjkivati da umreš! Da, zamrzio sam i tebe i 
ovu kuću! Odvratan je ovaj život sa tobom!" 

Muhenned ne progovori niti jednu riječ, a 
njegove oči se raširiše od straha govoreći sam sebi: 

“Da li je ovo Allahova kazna na dunjaluku 
prije Ahireta?" 

BITKA I\A JERMUKD 



Halid ibn Velid spada u red najvećih arap- 
skih vojskovođa i njihovih najuglednijih ljudi. 
Razlog tome je što se odlikovao velikom vojnom 
mudrošću, iskrenošću u svojim djelima, natpros- 
ječnom hrabrošću te potpunom predanošću u 
širenju islama i uzdizanju njegove zastave. Vodio 
je muslimansku vojsku iz pobjede u pobjedu, 
bacivši na koljena Kisrinu vojsku na jugu Iraka te 
Kajserovu vojsku u zemljama Šama. 

Prvi vladar u islamskoj državi nakon smrti 
Poslanika, s.a.v.s., bio je Ebu Bekr Es- Siddik. Za 
vrijeme Poslanikovog, s.a.v.s., života mnoga arap- 
ska plemena su ušla u islam iz ljubavi prema nje- 
mu i prema onome sa čime je došao od svoga 
Gospodara. 

Međutim, samo što je Muhammed, s.a.v.s., 
preselio na Ahiret neka od tih plemena su se 
odmetnula od islama, odbivši pokornost Ebu 
Bekru i vrativši se obožavanju kipova. 

Ebu Bekr je bio najugledniji ashab Poslanika, 
s.a.v.s., i najbliži njegovom srcu, i bio je poznat po 
svojoj mudrosti, ispravnom mišljenju, milostivosti 
i pobožnosti. Nije oklijevao ni trenutak da povede 

borbu protiv neprijatelja islama pa je poslao 
vojsku da se bori protiv odmetnika i izvojevao 
pobjedu nad njima. Takođe, poslao je vojsku van 
Arapskog poluostrva te postavio Halida ibn Velida 
za zapovjednika vojske prvo protiv Perzijanaca u 
Iraku, a potom i protiv Bizantinaca u Siriji. 

Halid je poveo vojsku na sjever i počeo da 
osvaja grad po grad, te je uspio da zaposjedne 
Južni Irak i da protjera Perzijance sa tih područja. 
Nakon toga, poveo je svoju vojsku na prostore 
Sama i ulogorio se u blizini rijeke Jermuk. Tu su 
mu se pridružile druge arapske vojske pod njegov- 
im vodstvom. Što se tiče Bizantinaca u Siriji oni su 
mobilisali svoju vojsku, čiji je broj prelazio stotinu 
hiljada boraca, te su se ulogorili na samoj obali 
rijeke Jermuk, u blizini muslimanske vojske. Onda 
su se obe vojske počele pripremati za odlučnu 
bitku. 

Halid je sakupio zapovjednike jedinica radi 
određivanja borbene taktike, nakon što su saznali 
da su Bizantinci sakupili vojsku koja je bila tri puta 
veća od muslimanske vojske, ili još više od toga. 

Muslimani su ulazili u bitku srca preplavl- 
jenih vjerovanjem u Allaha, dž.š., i Njegovog 
Poslanika te vjerujući u riječi Uzvišenog Allaha: 

“Koliko puta je mala skupina pobijedila 

veliku skupinu, s Allahovom dozvolom". Takođe, 
njima je preovladala njihova hrabrost i želja za 
šehadetom na Allahovom putu. 

Te noći je došao izaslanik novog halife 
Omera ibn El- Hattaba, koji je nosio pismo sa 
viješću o Ebu Bekrovoj smrti. Takođe, u tom pis- 
mu je bila naredba od strane Omera o Halidovom 
smjenjivanju sa čela vojske i postavljanju Ebu 
Ubejde ibn El- Džerraha na to mjesto. 

Ebu Ubejda je obuzela neodlučnost u pogledu 
toga kako da postupi u novo- nastaloj situaciji. 
Mislio je u sebi: 

“Kako da postupim? Ova vijest može 
prouzrokovati Halidovo negodovanje! Zar nije 
mudro da ga o tome obavijestim nakon bitke? Šta 
je najbolje da uradim a da to bude korist za musli- 
mane?" 

Dugo je razmišljao o tome, a naposlijetku je 
odlučio da ne saopštava tu vijest nikome. 

Nakon izlaska Sunca poče velika bitka na 
Jermuku. To je bila jedna od najtežih bitaka u his- 
toriji Arapa, trajala je od jutra do mraka, a čitavim 
prostorom razlijegali su se povici vojnika i vapaji 
ranjenih, dok su oblaci prašine nadvijali nebo 
iznad njih. Svaki muslimanski vojnik imao je pro- 
tiv sebe tri ili četiri neprijateljska vojnika, zbog 

brojne nadmoćnosti neprijatelja, koji je bio brojni- 
ji tri do četiri puta. Halid je bio stalno u pokretu, 
kretao se između muslimanskih borbenih redova i 
bodrio ih i hvalio zbog njihove hrabrosti. Ovo je 
još više pojačalo moral vojnika pa su udvostručili 
svoje napore u borbi. 

Žestina bitke nije dopuštala vojnicima čak ni 
uzimanje hrane i pića. Muslimanska vojska je i 
pored svega ustrajavala u borbi i ličili su na raz- 
jarene tigrove te nisu dozvoljavali da ih obuzme 
umor i malaksalost. Kada je nastupio prvi mrak 
ukazala se velika pobjeda Halidove vojske čiji je 
rezultat bio bespovratno napuštanje Sirije od 
strane Bizantinaca. 

Sljedeći dan Ebu Ubejde je morao prenijeti 
Halidu naređenje koje je stiglo od halife Omera.. 

Nema sumnje da je Halid ibn Velid, nakon 
velike pobjede koju je izvojevao u bici na 
Jermuku, postao još čuveniji kao vojskovođa. Bio 
je od najhrabrijih boraca i najmudriji. Pitanje koje 
se ovdje nameće jeste: 

“Šta je učinio Halid kada je čuo od Ebu 
Ubejde naređenje o njegovom smjenjivanju?" 

On nije učinio ništa, nego je velikodušno pri- 
hvatio naredbu, bez negodovanja i prijekora, te je 
rekao Ebu Ubejdi: 

“Allah ti se smilovao! Ti si to namjerno 
učinio. Sakrio si od mene stvar koju sam volio saz- 
nati dan ranije!" 

Halid se borio još u mnogim bitkama, i 
učestvovao je u osvajanju Sirije i dijela Armenije. 
Nakon njegove smrti zakopan je pored velike 
džamije u gradu Himsu (Sirija). 

LAŽ 



Ehu Asim (Asimov otac) je primio pismo od 
svoga sina: 

Dragi oče: 

Pišem ti ovo pismo nakon što se odužilo tvo- 
je odsustvo od nas... Puno smo te poželjeli, a moja 
sestrica svake noći čeka da ti otvori vrata, ali... 

Što se tiče mene ja te nestrpljivo očekujem da 
primim poklon od tebe. Mora da se pitaš, zbog 
čega poklon? 

Zar mi nisi obećao vrijedan poklon ako uspi- 
jem u školi? 

I evo, prošao sam sa visokim ocjenama. 

Piši nam kada se vraćaš i ne zaboravi moj 
poklon! 

Tvoj sin Asim 

Ebu Asim je primio pismo i kada je pročitao 
vijest da je njegov sin postigao izuzetan uspjeh u 
školi, suze skvasiše njegove obraze. Govorio je 
sam sebi: 

“Još nekoliko dana i vraćam se svojima, ako 
Bog da!" 

Nije mogao da se savlada od radosti pa je 
uzeo pismo i odnio ga do kolega na poslu te rekao: 
“Uzmi Muhammede i čitaj! Hvala Allahu, on 
nije iznevjerio očekivanja svoga oca! Dođi Fuade, 
da ti pročitam pismo svoga sina... Toliko sam 
ponosan na njega!" 

Te noći, Ebu Asim nije mogao da spava te je 
ustao iz kreveta i napisao pismo: 

Primio sam vijest o tvom velikom uspjehu pa 
mi je dunjaluk postao tijesan i brojim preostale 
dane svake sekunde. Biću kod vas u idući petak, 
ako Bog da. Međutim, neću biti sam. Sa mnom će 
biti poklon za tebe, a što se tiče samog poklona 
želim da te iznenadim njime. 

Pripremi mi svjedočanstvo da obrađujem 
svoje oči. Ja sam dobro i sve vas selamim. 

Ebu Asim 

Kada je Asimova mama pročitala pismo 
njenog muža pocrveni i na njenom licu se mogao 
vidjeti bijes... Asim je shvatio sta je uzrok tome i 
pokušao se izvući ali ga prodoran povik njegove 
majke ukopa ne mjestu: 

“Asime, šta si ovo uradio? Šta ćeš reći svome 

ocu kada se vrati, ti... ti lažljivče jedan! Javio si mu 
da si položio a ti si propao?! Kako će tvoj otac 
primiti tu vijest? Gubi mi se s očiju, li lažljivče!" 

Kada je Ebu Asim stigao u navedeno vrijeme, 
očekivao je da će Asim biti prvi koji će ga 
dočekati. Ali, on se poselamio sa svima i još čekao, 
a onda upita: 

“Gdje je Asim?" 

Asimova mama je šutjela i Ebu Asim na 
njenom licu nije mogao pročitati ništa. Pobojao se 
da se nešto nije desilo njegovom sinu. Ponovio je 
pitanje: 

“Gdje je Asim? Je li bolestan?" 

Supruga odgovori: 

“Bolje bi bilo daje bolestan... On je u kući ali 
ne želi da ga vidiš!" Prije nego što je otac uspio da 
pita o razlogu za to njegova kćerkica progovori: 

“Oče, on je propao. Slagao ti je sve...!" 

Ebu Asim se osjećao kao da gaje veliki čekić 
udarao po glavi: 

Asim je propao, propao, propao... on je lažlji- 
vac, lažljivac, lažljivac... 

Što se tiče Asima on je shvatio veličinu grije- 
ha koji je počinio. Steglo gaje u prsima a glava mu 
je postala teška. On ode do oca i baci se na njego- 
va prsa te gorko zaplaka: 

“Molim te da mi oprostiš, oče! Počinio sam 
grijeh, pa učini sa mnom šta hoćeš, ali ja nisam u 
stanju da uradim ništa više do ovo... oprosti mi 
oče, jesi li mnogo tužan zbog mene?" 

Ebu Asim je odgovorio tihim glasom: 

“Da, moja nada u tebe se raspršila!" 

Asim reče: 

“Učiću marljivo i obnoviti ovu godinu! Ja 

ću..." 

Ebu Asim ga prekinu: 

“Ja ne govorim o tvom propadanju u školi, 
mene je povrijedila tvoja laž. Asime, vjernik ne 
laže! Naš Poslanik, s.a.v.s., nas je obavijestio daje 
laž osobina licemjera. Vjenik nikada ne laže, da li 
si shvatio?" 

Asim odgovori: 

“Da, oče! Sve sam shvatio osim jedne stvari!" 
Ebu Asim upitno podignu obrve, a Asim na brzinu 
reče: 

“Još uvijek ne znam koji je to poklon koji si 
mi donio, dragi oče!" 

JAVNO GR1JEŠENJE 



1u,bu Mahmud je sjedio u parku kada dođe 
Ebu Muhammed i poselami ga: 

"Es- selamu alejkum Ebu Mahmude!" 

Ebu Mahmud odgovori: 

"Ve alejkumus- selam ve rahmetullahi ve 
berekatuhu, Ebu Muhammede! Kako tvoj post?" 

Ebu Muhammed: 

"Hvala Allahu, ovaj lagani povjetarac 
ublažuje vrućinu. To je Allahova milost prema 
Njegovim stvorenjima. Ali, ko to ulazi u park?" 

Ebu Mahmud: 

"To je Šahir, zar ga ne poznaješ?" 

Ebu Muhammed: 

"Da, znam ga, ali ne mogu vjerovati svojim 
očima da on jede!" 

Ebu Mahmud: 

"Jede u ramazanu? Možda ima neko oprav- 
danje za to? Šahire! Šahire!" 

Šahir: 

“Da, Ebu Mahmude? Sigurno si ti još jedan 
koji me želi pitati o..." 

Ebu Mahmud: 

"Nadam se da imaš neki opravdan razlog za 

tvoje jelo?" 

Šahir: 

“Naravno! Razlog tome je što kada postim 
budem gladan, ha, ha...." 

Ebu Mahmud: 

“Ako ne želiš postiti barem nemoj jesti 
javno!" 

Šahir: 

“Ja ne uznemiravam nikoga, i ne tražim od 
onih koji poste da se omrse!" 

Ebu Mahmud: 

“Mislio sam da ako hoćeš jesti, čini to daleko 
od očiju ljudi!" 

Šahir: 

“Molim te da se ne miješaš u stvari koje te ne 
interesuju, mogao bi čuti nešto čime ne bi bio 
zadovoljan!" 

Šahir potom otkinu zalogaj i proguta ga te 
nastavi svoj put. 

Ebu Muhammed reče: 

“Ebu Mahmude, želim da te nešto pitam! 
Zbog čega si ga upozorio da ne mrsi javno, jer on 
je nepokoran Allahu u oba slučaja, svejedno jeo na 
osami ili među ljudima? 

Ebu Mahmud: 

“Javno griješenje prema Allahu i njegovo 

ponavljanje određeno vrijeme, dovode do toga da 
griješenje postane uobičajeno kod ljudi, pa se oni 
ohrabre da ga čine, i time mogućnost zapadanja u 
grijeh postaje mnogo veća!" 

Nakon nekoliko dana Ebu Mahmud je razgo- 
varao sa Ebu Muhammedom u blizini izvora, koji 
se nalazi usred naselja. Njegova voda bila je veo- 
ma pitka i hladna, i na njega su svraćali prolaznici 
van ramazana, kako bi ugasili žeđ. 

Sada su priliku koristila djeca, pa su se 
prskali vodom sa izvora, što je dovelo do toga da 
se zemlja oko njega natopi vodom. 

Iznenada naiđe Šahir... Kada je vidio njih 
dvojicu približi se izvoru i prišavši blizu njih reče: 
“Pogled na vodu privlači da se ona pije..." On 
se napi a potom doda: 

“Kako je hladna i pitka! Divna lije!" 

Ebu Muhammed se razbjesni te glasno i nam- 
jerno pijunu na zemlju. Šahir se na to brzo okrenu 
da vidi ko je to učinio ali se okliznu i pade ravno 
na lice, pri čemu polomi prednje zube. Ustao je, a 
iz njegovih usta i nosa tekla je krv. Pogleda prema 
njima dvojici pogledom kojim kao daje htio nešto 
da kaže, zatim se žurno udalji da potraži pomoć. 

Zubar u ambulanti povadi Šahirove poloml- 
jene zube i postavi žice u njegova usta kako bi 

učvrstio druge rasklimane zube. Šahir izađe iz 
ambulante zamotane glave u zavoje. Jedan čovjek 
koji je bio svjedok Šahirovog pada je upitao: 

“Kako će ovaj mladić jesti?" Ebu Muhammed 
je rekao: 

“Postiće preko svoje volje!" Ebu Mahmud na 
to reče: 

“Postiće, ali za to neće imati nagradu!" Ebu 
Muhammed doda: 

“Neka je slavljen Uzvišeni Allah!" 

KARU\ 



lAur'an nam prenosi priču o Karunu, a on je 
bio iz Musaovog, a.s., naroda. Međutim, Kur'an ne 
precizira vrijeme priče niti mjesto njenog 
događanja, da li se ova priča desila u Egiptu, prije 
izlaska Muse i Israelćana iz njega? Ili se desila 
nakon toga, za Musaova, a.s., života? Ili se desila 
među Israelćanima, nakon Musaove smrti? Daleko 
od različitih predaja ove priče, mi ćemo navesti 
ovaj slučaj onako kako je spomenut u Časnom 
Kur'anu. 

Uzvišeni Allah u suri”El- Kasas" kaže: 
"Karun je iz Musaova naroda bio, pa ih je 
tlačio, a bih smo mu dah toliko blaga da mu je 
ključeve od njega teško mogla nositi gomila 
snažnih ljudi.- Ne budi obijestan, jer Allah ne voli 
one koji su obijesni!- govorili su mu ljudi iz naro- 
da njegova- i nastoj da time što ti je Allah dao 
stekneš onaj svijet, a ne zaboravi ni svoj udio na 
ovom svijetu i čini drugima dobro, kao što je Allah 
tebi dobro učinio, i ne čini nered po Zemlji, jer 
Allah ne voli one koji nered čine." 

"Ovo što imam stekao sam znanjem svojim, 

tako ja mislim"- govorio je on. A zar nije znao da 
je Allah prije njega uništio neke narode koji su bili 
od njega jači i koji su bili više nakupili,- a zločinci 
neće o grijesima svojim ni ispitivani biti. 

I iziđe on pred narod svoj u svom sjaju.- Ah, 
daje i nama ono što je dato Karunu! govorili su oni 
koji su čeznuli za životom na ovom svijetu,- on je, 
uistinu, presrećan." 

- Teško vama!'- govorili su učeni- , onome 
koji vjeruje i čini dobra djela bolje je Allahova 
nagrada, a biće samo strpljivima pružena. I Mi 
smo i njega i dvorac njegov u zemlju utjerali, i 
niko ga od Allahove kazne nije mogao odbraniti, a 
ni sam sebi nije mogao pomoći. 

A oni koji su ranije priželjkivali da su na nje- 
govu mjestu, stadoše govoriti: 

- Zar ne vidite da Allah daje obilje onome od 
robova Svojih kome On hoće, a i da uskraćuje! Da 
nam Allah nije milost Svoju ukazao, i nas bi u 
zemlju utjerao. Zar ne vidite da nezahvalnici nikad 
uspjeti neće?- Taj drugi svijet daćemo onima koji 
ne žele da se na Zemlji ohole i da nered čine, a one 
koji se Allaha boje čeka srećan kraj." (Sura El- 
Kasas, ajeti 76- 83) 

Allah, dž.š., nam pripovijeda o Karunovom 
blagu te kaže da su ključevi odaja u kojima se 
nalazilo blago bili teški za veliku grupu snažnih 
ljudi! Ako znamo da su ključevi blaga bili toliki, 
kakvo je tek onda bilo blago?! Kur'an ne spominje 
u čemu je on bio obijestan prema svome narodu: 
možda time stoje bio nepravedan prema nji- 
ma ili im je bespravno otimao zemlju i imetke ili 
im nije davao njihovo pravo u tom imetku, kao što 
je pravo siromašnog u imetku bogatog. Ili je njego- 
va obijest bila iz nekog drugog razloga. 

Učeni ljudi iz njegovog naroda su ga savjeto- 
vali da postupa pravilno prema tom blagu i da bude 
umjeren. To je bio ispravan metod, i oni su ga 
opomenuli da se tome previše ne raduje, jer to 
dovodi čovjeka da zaboravi na to ko mu je podario 
imetak. Savjetovali su ga da koristi imetak na dun- 
jaluku ali da ne zaboravi na Ahiret, jer njegova 
dužnost je da taj imetak koristi i za Ahiret. 
Opomenuli su ga da je taj imetak poklon i 
dobročinstvo od strane Allaha, dž.š., te je njegova 
dužnost da postupa s njim na lijep način i udjelju- 
je od njega, kako bi dobro uzvratio dobrim. Takođe 
su ga opomenuli da ne čini nered po Zemlji, tirani- 
jom, nepravdom, zavidnošću, neprijateljstvom, 
trošenjem imetka u nedozvoljene svrhe te njegov- 

im uskraćivanjem ondje gdje je obavezno da se da, 
jer Allah ne voli one koji nered čine. 

Karunov odgovor na sve to je u jednoj rečeni- 
ci sadržavao više vrsta nereda: 

“Ovo što imam stekao sam znanjem svojim". 
Njegova vlastita zavedenost gaje učinila da zabo- 
ravi ko je izvor te blagodati i kakva je njena 
mudrost te njeno iskušenje, i zaslijepilo ga je 
bogatstvo. Stoga, Karun nije slušao savjete svoga 
naroda niti je osjećao blagodat od strane svoga 
Gospodara. Prijetnja za ovaj gnusan govor i 
mišljenje dolazi u istom ajetu: 

“A zar nije znao daje Allah prije njega uništio 
neke narode koji su bili od njega jači i koji su bili 
više nakupili,- a zločinci neće o grijesima svojim 
ni ispitivani biti." Pa ako je on bio moćan i bogat, 
Allah je prije njega uništio mnoge narode koji su 
bili jači i bogatiji od njega. 

Jednoga dana Karun izađe pred svoj narod u 
punom sjaju, pa su zatreptala srca nekih ljudi koji 
poželješe da imaju poput onoga što je dato Karunu, 
i smatrali su daje on u velikoj blagodati. Učeni i 
bogobojazni ljudi, koji su čuli njihove želje, im 
rekoše: 

"Teško vama, koji sami sebe varate, čuvajte 
se iskušenja i bojte se Allaha! Znajte da je 

Allahova nagrada bolja od Karunovih ukrasa te da 
je ono što je kod Allaha mnogo bolje od onoga što 
je kod njega!" 

Kada je iskušenje Karunovog sjaja doseglo 
vrhunac i kada su se pred njim rasplamsale strasti 
u dušama ljudi, stiže Allahova moć da to zaustavi, 
kao milost slabim ljudima od njegovog zavođenja, 
te da uništi zaslijepljenost oholih. Stiže teška kaz- 
na: 

"1 Mi smo i njega i dvorac njegov u zemlju 
utjerali!" Tako je u jednom treptaju zemlja 
progutala njega i njegov dvorac, te je okončao 
nemoćan i slab, niko mu nije mogao priteći u 
pomoć niti je sebi mogao pomoći svojim 
položajem i imetkom. 

Ljudi počeše da govore jedni s drugima, per- 
strašeni, začuđeni i izvlačeći pouku iz ovog 
događaja. Oni koji su bili opčinjeni Karunovim 
imetkom, vlašću i sjajem na dunjaluku, rekoše: 

“Uistinu, Allah daje u obilju onome od robo- 
va Svojih kome On hoće, ili uskraćuje. Pa hvala 
Allahu što nam je ukazao milost i sačuvao nas od 
bolne kazne! Mi ti se kajemo naš Uzvišeni 
Gospodaru i tebi pripada zahvala na dunjaluku i 
Ahiretu." 

Ci»l\A PALMA 



Djeca se okupiše oko djeda kako bi im 
ispričao priču o čudnoj palmi. Nakon nekoliko 
trenutaka tišine djed progovori: 

Naša zemlja je poznata po palmama, koje 
predstavljaju jedno od najstarijih vrsta drveća. Svi 
naši prethodnici su voljeli palmu koja nam daje 
sočne i vrlo korisne hurme. Takođe, ona nam daje 
hladovinu. Palme su veoma značajan dio onoga što 
posjeduje naša zemlja, zbog toga im pridajemo 
veliku pažnju. Naši očevi su mnogo vodili računa 
o njima i sadili su ih na svakom mjestu koje je bilo 
pogodno za to. Stoga su se našom zemljom 
proširili mnogobrojni palmovici. 

Djeco, pričaju da je jedna palma u jednom 
palmoviku sama sebe naglas zapitala: 

“Zbog čega uvijek darujem svoja dobra 
drugima? Zbog čega im dajem ove ukusne hurme? 
Zbog čega im prostirem svoj duboki hlad?" Ostale 
palme pogledaše u nju sa čuđenjem, tako je bila 
buntovna i ljuta. Jedna stara, iskusna palma joj 
reče: 

“To činiš jer je to tvoj zadatak zbog kojeg te 
je stvorio Uzvišeni Allah. Budi zahvalna Allahu 

što si bujna i zdrava i na svemu ostalom!" 
Međutim, mlada palma nije bila uvjerena u te 
riječi, i ostale palme ostaše zaprepaštene kada čuše 
ovu ljutu palmu kako govori: 

“Od ovog trenutka ću uskratiti svoj hlad i 
svoje burme drugima... pticama i životinjama... i 
neću dati svoje burine nijednom stvorenju!" Neke 
palme su pokušale da je uvjere da je takav postu- 
pak sasvim pogrešan, ali glupa palma je čvrsto 
odlučila da ne vrši svoju zadaću koju je imala. 
Nakon toga ona strese svoje lišće te više nije 
davala plodove. 

Djeco, poznato je da palma nosi svoje zeleno 
lišće tokom cijele godine i takođe znate da se 
burme brane preko tog lišća. Ali, prkosna palma 
nije dala priliku nijednoj hurmi da rodi. Prošlo je 
neko vrijeme i ova palma, koja je ranije bila veo- 
ma lijepa, postade samo jedan obični suhi stub. 
Došlo je i vrijeme rađanja plodova i sve palme su 
prolazile svoje najljepše dane... Sve vrste ptica su 
ih posjećivale.... djeca su se igrala u njihovoj 
hladovini... samo je glupa palma, koja je izgledala 
veoma ružno, bila potpuno napuštena! 

Kada je došao vlasnik palmovika i ugledao je 
u tom stanju rekao je: 

“Ova je palma bez sumnje bolesna, i bojim se 

da se bolest ne proširi na ostale palme." Onda je 
posiječe u korijenu i odnese je daleko, te poče da 
je cijepa za ogrjev. Ostale palme su bile zbog toga 
veoma tužne. Stara palma je kazala: 

“Da! Takav biva kraj onoga ko uskraćuje svo- 
ja dobra i pomoć drugima!" 

PRIČA O OKLOPU 



Vođa muslimana, Alija b. Ebu Talib je bio na 
putovanju a svoj željezni oklop, koji je oblačio pri- 
likom borbe, je privezao iza sebe, na leđa deve. 
Kada je stigao u mjesto u koje je krenuo potraži 
svoj oklop, ali ga ne nađe. On mu je ispao tokom 
putovanja a da on to nije ni primijetio. 

Kada je prolazio kroz čaršiju vidio je svoj 
oklop kod jednog je vrej a pa ga zaustavi i zatraži od 
njega da mu ga vrati. Međutim, jevrej na to ne pris- 
tade i reče Aliji: 

“Zaista je ovo moj oklop i neću ti ga dati!" 

Alija zatraži od njega da se uputi s njim kod 
kadije (sudije), kako bi presudio među njima, te 
njih dvojica dodoše do kadije grada Medine, koji 
se zvao Šurejh. 

Alija ispriča kadiji kako je izgubio svoj oklop 
i kako ga je slučajno spazio kod ovog jevreja te 
kako je zatražio da mu ga on vrati. 

Međutim, jevrej ostade uporan pri tome da je 
to njegov oklop kojeg posjeduje već odavno, te da 
su oklopi slični jedni drugima. 

Kadija Šurejh zatraži od Alije dokaz da je 
oklop njegov, pa mu Alija ukaza na znakove na 
oklopu po kojima ga prepoznaje. 

Međutim kadiji nisu bili dovoljni ti dokazi pa 
presudi u korist jevreja tj. da može zadržati oklop 
u svom posjedu. 

Alija se povinova kadijinoj odluci iako je bio 
uvjeren da je to njegov oklop i da je kadija pogri- 
ješio u svojoj odluci. Potom je htio da ode, ali ga 
jevrej zaustavi, zadivljen onim što je vidio od 
pravednosti muslimana i njihovog uzvišenog 
odgoja, te mu reče: 

“Vođo pravovjernih, ovo je zaista tvoj oklop, 
a ja sam ga našao nakon što ti je ispao. Mogao si 
ga uzeti od mene bez obraćanja kadiji jer si tje- 
lesno jači od mene i u tvojim rukama je vlast. 
Uprkos tome, nisi upotrijebio svoju snagu niti svo- 
ju vlast, nego si se obratio kadiji kao i svi drugi 
obični ljudi!" 

Potom se okrenu prema kadiji, vidno uzbuđen 
i dirnut veličinom onoga što je doživio, te mu reče: 

“Ako je ono po čemu si presudio islam, onda 
ja svjedočim da nema drugog boga osim Allaha i 
da je Muhammed Allahov poslanik!" 

UZDIZANJE NAUKE 



T reneseno je od Poslanika, s.a.v.s., da je 
rekao: 

“Traženje nauke je obaveza svakog musli- 
mana!" 

Takođe, od njega se prenose i drugi hadisi 
koji ukazuju na visok stepen koji ima nauka te na 
uzdizanje položaja učenih ljudi. Od njih je sljedeći 
hadis: 

"Ko krene putem tražeći na njemu nauku, 
Allah će mu olakšati put u Džennet. Zaista, meleci 
podmeću svoja krila onome koji traži nauku iz 
zadovoljstva s onim što on radi. Za učenog oprost 
traže oni na nebesima i na Zemlji, pa čak i ribe u 
vodi. Prednost učenog nad pobožnim je kao pred- 
nost Mjeseca u odnosu na ostale zvijezde., Zaista 
su učenjaci nasljednici vjerovjesnika, a vjerovjes- 
nici nisu ostavili u nasljedstvo ni dinare ni 
dirheme, nego su ostavili u nasljedstvo nauku, pa 
koje uzme, uzeo je obilan dio." 

U knjizf’Mu'džemul- ’udebai" se prenosi od 
fakiha (islamski pravnik) Alije b. Ise El- 
Velvaldžijja daje rekao: 

“Došao sam kod Ebu Er- Rejhana El- 

Bejrunija, koji je bio na samrti, pa me je upitao 
neko pitanje koje ga je zaokupljalo. Ja sam mu, 
sažalivši se nad njim, rekao: 

“Zar pitaš u takvom stanju?" Odgovorio mi 

je: 

“Da napustim ovaj dunjaluk znajući propis po 
ovom pitanju je bolje od toga da ga napustim ne 
znajući ga!" Ja sam mu dao odgovor na njegovo 
pitanje i on ga je zapamtio, a onda sam izašao od 
njega. Čim sam izašao čuo sam njegov posljednji 
hropac. Zar ovo nije najbolja potvrda motu ovoga 
ummeta: 

“Traži znanje od kolijevke pa do groba!" 

TRI STARCA 



li ri čovjeka u poodmaklim godinama su 
sjedili u parku, pa se jedan od njih okrenu prema 
drugom i upita ga: 

“Šta si činio u životu kada si dostigao svoje 
pozne godine?" Drugi starac podiže svoju sijedu 
glavu, sretan što će odgovoriti na to pitanje, te 
reče: 

“Ja sam ljekar, i živio sam potpuno zdravim 
načinom života, a s druge strane sam izvršavao sve 
svoje vjerske obaveze. Jeo sam hranu koja mi je 
odgovarala a ne samo onu koja mi se dopadala. 
Izbjegavao sam masnu hranu i hranu koja je 
sadržavala šečer, osim što je od njega sadržavalo 
prirodno voće i plodovi. Mnogo sam jeo povrće i 
svježu salatu poput paradajza, luka i krastavaca. 
Takođe, upražnjavao sam tjelesne vježbe i to dva 
sata svakoga jutra i večeri. Ne pijem i ne pušim, 
liježem rano i ustajem rano. Svoje slobodno vri- 
jeme i vrijeme odmora provodim u čitanju ili u raz- 
govoru sa onima koji su učeniji od mene ili stariji 
ili koji imaju više životnog iskustva. Udaljavam se 
od briga i tuge koliko sam u stanju i to sprječava- 
jući njihove uzroke i suočavajući se s njima prije 

nego se dese." Potom ponosno diže glavu i doda: 
“Na taj način sam uspio dostići ove pozne 
godine!" 

Onaj prvi ga ponovo upita: 

“A koliko ti je sada godina?" 

Stari ljekar mu ponosno odgovori: 
“Osamdeset i devet godina!" Potom upita 
svoga sagovomika: 

“A ti, kako si ti dostigao te godine?" 

Ovaj mu odgovori: 

“Prosto rečeno, ja sam pobožan čovjek, i 
osim svoga posla izvršavam sve ono što mi 
propisuje moja vjera. Klanjam pet puta dnevno 
izuzev nafila, spavam rano poput tebe, kako bih se 
probudio prije zore i obavio namaz. Pridržavam se 
tjelesne čistoće abdestom i kupanjem, te duševne 
čistoće izbjegavajući ogovaranje, prenošenje tuđih 
riječi, gubljenje vremena na beskorisne stvari, 
pomagajući siromašne i ispunjavajući potrebe star- 
ih i nesposobnih. Obilazim bolesnike u bolnicama, 
a posebno strance ili one koji nemaju nikoga. 
Pored toga, vodim računa o ispravnom odgoju svo- 
jih sinova te im pomažem u učenju i vodim ih na 
izlete kako bi se igrali i odmorili. Zbog toga sam 
cijeli svoj život živio mirne savjesti i zdravoga 
tijela." 



72 




Stari ljekar podiže glavu sa odobravanjem, a 
onda reče: 

- To je potpun i uspješan način života, kojeg 
preporučuju ljekari. A koliko ti je sada godina? 

- Meni je devedeset i osam godina, odgovori 
on. 

- Veličanstveno! Činiš se mnogo mlađim od 
toga. Neka te Allah još dugo poživi i poboljša ti 
tvoje zdravlje! 

Zatim se njih dvojica okrenuše prema trećem 
čovjeku, koji se isto činio veoma starim. Sjedio je 
pognute glave i kao da je utonuo u dubok san, a 
njih dvojica ga upitaše: 

- A ti, šta si ti činio kada si dostigao te 
godine? 

On s teškoćom podiže glavu i drhtavim i 
slabim glasom odgovori: 

- Što se mene tiče ja nisam niti ljekar niti 
pobožan čovjek, niti sam učinio išta od toga što ste 
učinili vas dva. Naprotiv, ja sam radio suprotno 
tome. Živio sam životom koji se u potpunosti sas- 
tojao od avantura, zabave i lakrdija. Bdio bih do 
jutra i mnogo sam pušio te sam jeo samo ono što 
mi se dopadalo, poput kolača i jeftinih i štetnih 
jela, čije su konzumiranje doktori zabranjivali. 
Živim u potpunom neredu i nikada se nisam ženio 

ni pročitao neku knjigu niti sam ikad klanjao i 
bavio se sportom. 

Druga dvojica su gledali svoga sagovomika, 
začuđeni i zaprepašteni onim što su čuli.- Ako je 
istina ono što si rekao, ti si onda nadnaravna poja- 
va u ovom vremenu. Koliko ti je onda godina? upi- 
taše ga. 

- Trideset i pet! odgovori on. 

MUDRI KROJAČ 



IM jegov dućan je bio u selu i bio je veoma 
skroman, uklapajući se u okolinu u kojoj je 
otvoren. Vidio sam ga kako sjedi a pred njim je bio 
visoki radni sto na kome je stajao njegov alat. Bio 
je sredovječan i na njegovom licu se primjećivalo 
zdravlje a na dlanovima grubost koja je bila u 
skladu sa njegovim zanatom. Primio me ozbiljnog 
lica koje nije odavalo ništa i na njemu se nisu 
mogli primjet iti znakovi ljubaznosti niti 
dobrodošlice. Bacio je brz pogled na mene 
proučavajući cipele u kojim sam došao. Osjetio 
sam se postiđeno kada je počeo da ih prevrće u 
svojoj ruci kao što doktor prevrće mrtvo dijete i 
kao da mi govori: 

“Od ovih cipela nije ostalo ništa!" Potom ih je 
stavio na radni sto i okrenuo se prema svojoj novoj 
šivaćoj mašini. 

Sve ovo, a da me nije ni pogledao, tako da 
osjetih nelagodu i ljutnju. Nakon nekog vremena 
me upita: 

“Šta si trebao?" 

- Želim da mi popraviš cipele! 

- Pedeset dinara, odgovori on, a da nije 

promijenio svoj izraz lica i kao da me izaziva. 

- Ja te ne pitam o cijeni novih cipela, rekoh. 

- Jasno. 

Svaki od nas je šutio, a on poče da radi sa 
iglom koja je bila u njegovim rukama, i nije mi 
ništa govorio. 

- Zar nije dovoljno trideset? upitah. 

- Nije. 

Zgrabih cipele i ljutito napustih njegovu rad- 
nju. Hodao sam putem svašta pomišljajući o tom 
čovjeku. Kada sam stigao kući počeo sam 
razmišljati o svemu što se desilo. Kada se moja 
ljutnja smanjila, pomislih: 

“Nema drugog izlaza, zar da hodam bos? 
Neka bude koliko bude!" 

Vratih se do njega, a on je sjedio kao i prije i 
radio sa svojom iglom. Nazvao sam mu selam i 
stavio cipele pred njega a on se nije ni pomjerio. 
Tada sam rekao: 

- Želim samo da danas budu gotove! 

- Ako Bog da. 

Progutao sam pljuvačku i rekao: 

- Zar mi ne možeš spustiti deset dinara? 
Pretjeruješ sa cijenom! 

- Ti dobro znaš u kakvom su stanju tvoje 
cipele, odgovori on. 

- Pretpostavi da nemam toliko novca, rekoh 

mu. 

- U tom slučaju odustani od cipela i hodaj 
bos! Potom podiže pogled prema meni i po prvi 
put se nasmiješi te mi reče: 

- Ne ljuti se! Ništa na dunjaluku nije vrijedno 

tuge! 

- Ti ne znaš šta govoriš! rekoh mu. 

- Meni se čini da ne griješim. Na dunjaluku 
postoje ljudi koji žele da mogu hodati bosi i bili bi 
veoma sretni kada bi to bili u stanju. Zar ne vjeru- 
ješ? Pogledaj! 

Pokaza mi jednu svoju nogu ispod odjeće, 
kad ona odsječena! I pri tome se mirno osmje- 
hivao! 

U tom trenutku se sjetih onoga ko je rekao: 
“Izašao sam da nađem obuću pa sam našao 
ljude bez obje noge!" Vratih se u svoj stan mirniji 
i veseliji. 

ŠEJII KERI’A 



ikada je Ferruh došao u Medinu bio je hrabar 
mladić i približio se svojoj tridesetoj godini. 
Odlučio je da sebi kupi kuću u kojoj će boraviti i 
da sebi odabere suprugu uz koju će se smiriti. 
Kupio je kuću u sred grada i odabrao je sebi 
suprugu, razumnu ženu i vjernicu, koja je bila pri- 
bližno njegovih godina, te se oženi. 

Ferruh je sretno živio sa svojom ženom i 
jednoga dana je čuo imama džamije kako na hutbi 
govori o pobjedama muslimanskih vojski te pod- 
stiče ljude na borbu na Allahovom putu. Vratio se 
kući i obavijestio je ženu da on odlazi u borbu na 
Allahovom putu. Njegova supruga ga upita: 

- Kome ostavljaš mene i ovaj plod kojeg 
nosim u svojoj utrobi? On joj odgovori: 

- Ostavljam te Allahu i Njegovom Poslaniku, 
a ostavljam ti i trideset hiljada dinara koje posjedu- 
jem. Koristi taj novac i troši ga na sebe i svoje 
dijete dok ti se ne vratim zdrav i čitav ili dok ne 
postignem šehadet na Allahovom putu koji želim. 
Potom se oprosti od nje i krenu ka svom cilju. 

Žena se porodila samo nekoliko mjeseci 
nakon odlaska njenog muža i rodila je lijepo 

muško dijete. Silno mu se obradovala i ta radost 
samo što je nije dovela da zaboravi na njegovog 
oca. Nazvala ga je Rebi'a i na njemu su se još od 
malena uočavali znakovi oštroumnosti. Majka ga 
je dala na podučavanje i tražila od njegovih učitel- 
ja da ga poduče na najbolji mogući način. Nije 
prošlo mnogo vremena a Rebi'a je već znao pisati 
i čitati, a zatim je naučio Kur'an napamet te ga je 
učio sa zadovoljstvom. Takođe, naučio je i dosta 
hadisa Allahovog Poslanika, s.a.v.s., kao i izreka 
Arapa, te je naučio od svoje vjere ono što je bilo 
neophodno da se zna. 

Žena je čekala povratak svoga muža, ali se 
Ferruhovo odsustvo veoma odužilo. Potom su 
dolazile kontradiktorne vijesti o njemu: 

neki su govorili daje pao u ruke neprijatelja 
kao zarobljenik, a drugi da je još uvijek slobodan i 
da se bori na Allahovom putu, a treći da je zaradio 
šehadet koj i je toliko želio. Ova posljednja vijest je 
prevladala kod Rebi'ove majke, zbog njegovog 
dugog odsustva, pa je mnogo patila zbog njega. 

Rebi'a se približavao punoljetstvu pa su neki 
ljudi govorili njegovoj majci: 

- Rebi'a je usavršio čitanje i pisanje i naučio 
napamet Kur'an te prenosi hadise. Zašto mu ne 
odabereš neko zanimanje? 

Njegova majka je odgovarala: 

- Molim Allaha da mu odabere ono što će mu 
koristiti i na dunjaluku i na Ahiretu. Rebi'a je za 
sebe odabrao nauku i odlučio da živi učeći i 
poučavajući druge, koliko god bude živio. 

Rebi'a poče da prisustvuje halkama znanja 
koje su se održavale u medinskoj džamiji. Učio je 
od Enesa ibn Malika i drugih velikih učenjaka. 
Učio je i danju i noću sve dok se ne bi potpuno 
iscrpio. A kada bi mu neko nešto rekao za to on bi 
govorio: 

- Čuo sam od svojih učitelja kako kažu da ti 
znanje neće dati dio sebe dok mu ti ne daš cijeloga 
sebe. Nakon toga se pročuo glas o Rebi'i među 
ljudima i postade poznat po znanju i učenosti. 

Jedne noći u Medinu stiže nepoznati kon- 
janik, koji je bio u šestoj deceniji svoga života. 
Jahao je na svom konju krećući se prema svojoj 
kući, a nije znao da li njegova kuća još uvijek pos- 
toji. Jer, bio je dugo odsutan od nje... Trideset god- 
ina ili približno toliko. Sam sebe je zapitkivao o 
svojoj mladoj ženi koju je ostavio u toj kući, šta li 
je učinila nakon njega? I o plodu koji je bio u 
njenoj utrobi, da li je rodila žensko ili muško? Je li 
živ ili mrtav? I o imetku koji joj je ostavio, šta li je 
učinila s njim? 

Niko nije poznavao tog konjanika niti mu je 
ko pridavao pažnju. Odjednom je shvatio da je 
pred svojom kućom, i vidje da su vrata otvorena te 
uđe u nju. Kada je Rebi'a vidio tog ratnika koji je 
iamo sablju, kako ulazi u njegovu kuću, on povika: 

- Zar provaljuješ u moju kuću? Zar napadaš 
moje ukućane? Potom se svaki od njih usprotivi. 
Komšije požuriše do kuće i opkoliše nepoznatog 
čovjeka, te pomogoše svome komšiji štiteći ga. 
Rebi'a mu reče: 

- Predaću te namjesniku, ti Allahov nepri- 
jatelju! Neznanac odgovori: 

- Nisam ja Allahov neprijatelj, niti sam šta 
pogriješio! Ovo je moja kuća i vidio sam da su vra- 
ta otvorena pa sam ušao. Zatim se okrenu prema 
ljudima i reče: 

- Ljudi, saslušajte me. Ova kuća je moja, ja 
sam je kupio svojim novcem. Ljudi, ja sam 
Ferruh! 

Rebi'ova majka je spavala ali je probudila 
galama. Pogledala je kroz prozor i vidjela svoga 
muža, te je povikala: 

- Pustite ga! Pusti ga, Rebi'a! Pusti ga sine 
moj jer to je tvoj otac! Kada su njene riječi dopri- 
jele do Rebi'e i Ferruha oni se srdačno zagrliše. 

Ferruh sjede pored svoje ženi i poče da joj 




priča o svojim događajima, a onda joj reče: 

- Ovo su četiri hiljade dinara koje posjedu- 
jem. Gdje je novac koji sam ostavio kod tebe? 
Želim da kupimo neki voćnjak ili njivu. Njegova 
supruga mu odgovori: 

- Ja sam novac utrošila na pravom mjestu i 
vidjećeš to nakon nekoliko dana, ako Bog da. 

Ferruh je abdestio a potom upita: 

- Gdje je Rebi'a? Rekoše mu: 

- Čim je čuo ezan odmah se uputio u džami- 
ju. Kada je Ferruh stigao u džamiju vidio je da je 
namaz u džematu već obavljen. Klanjao je a zatim 
je vidio veliku skupinu ljudi koji su sjedili u halki 
i u kojoj su sticali znanje, kakvu do sada nije vidio. 
Vidio je ljude koji su se okupili oko predavača na 
toj halki. Ferruh je pokušao da uoči o kome se radi 
ali nije uspio, jer je bio daleko od njega. Kada se 
predavanje okončalo Ferruh upita jednog čovjeka 
koji je bio u njegovoj blizini o predavaču. On mu 
reče: 

- Zar ti nisi iz Medine? Pa zar postoji iko u 
Medini a da ne poznaje šejha? Ferruh mu odgov- 
ori: 

- Izbivao sam iz Medine oko trideset godina i 
tek juče sam se vratio. Čovjek mu reče: 

- Sjedi, ispričaću ti o šejhu. Šejh kojeg si sada 

slušao je od uglednih tabi'ina i učenjak u hadisu i 
fikhu i pored toga što je veoma mlad. Pored toga 
on je plemenit i skroman čovjek. 

Ferruh mu reče: 

- Ali, ti mi nisi rekao njegovo ime! Čovjek 
odgovori: 

- Ime muje Rebi'a, ali su ga učenjaci Medine 
nazvalf’Rebi'atur- Re'j", jer on kad ne nađe tekst 
po nekom pitanju u Kur'anu ili hadisu, onda 
pokušava da sam dosegne propis. To čini tako što 
poredi stvari o kojima je naveden tekst sa onima u 
kojima to nije slučaj. Ferruh ga upita: 

- Kako mu se zove otac? Čovjek odgovori: 

- Ferruh, i čuo sam da je juče stigao u 
Medinu. 

U tom trenutku se dvije velike suze skotrljaše 
niz Ferruhovo lice. Ferruh se vrati kući i kada 
ugleda svoju ženu reče joj: 

- Vidio sam našeg sina na naučnom predavan- 
ju kakvo nikada nisam vidio ranije. Ona ga upita: 

- Šta ti je draže, trideset hiljada dinara ili ovo 
što je tvoj sin postigao u nauci i n jegovo čuvenje u 
tome? Ferruh odogovori: 

- Tako mi Allaha, ovo mi je draže i bolje od 
čitavog blaga na svijetu! Njegova žena mu reče: 

- Ja sam ono što si ostavio kod mene potrošila 

na njega. Pa da li ti je drago što sam to učinila? On 
joj reče: 

- Da, i imaćeš najbolju nagradu zbog mene i 
zbog njega i zbog muslimana koji će se okoristiti 
njegovim znanjem! 

IBLIS JE NADJAČAO 



ijedan narod je počeo da obožava drvo! Za to 
je čuo pobožnjak, vjernik u Allaha, pa ponese 
sjekiru i ode do drveta da ga odsiječe... Kada se 
približio drvetu, pred njim se ukaza Iblis, 
ispriječivši se između njega i drveta, te povika na 
njega: 

- Skloni se čovječe! Zašto hoćeš posjeći ovo 
drvo? 

- Jer ono zavodi ljude! 

- Šta te se oni tiču! Ostavi ih u njihovoj zablu- 
di! 

- Kako da ih ostavim, kad je moj zadatak da 
ih uputim na pravi put! 

- Tvoj zadatak je da ostaviš ljude slobodne da 
rade šta žele... 

- Oni nisu slobodni... oni slušaju šejtansko 
došaptavanje. 

- Da li to želiš da slušaju šta im ti kažeš?! 

- Ja samo želim da slušaju ono što im Allah 

kaže! 

- Ja ti neću dozvoliti da posiječeš ovo drvo! 

- Ja ga moram obavezno posjeći! 

Iblis uhvati pobožnjaka za vrat, a pobožnjak 

dohvati šejtana... i tako su se dugo hrvali, sve dok 
pobožnjak nije nadjačao i pobijedio u toj borbi. On 
je bacio šejtana na Zemlju i sjeo na njegova prsa, 
te mu reče: 

- Jesi li vidio moju snagu? 

Iblis, koji je bio poražen, odgovori slabim 
glasom: 

“Nisam računao da si tako snažan... pusti me 
i čini šta hoćeš! 

Pobožnjak pusti šejtana, a napor koji je uložio 
u borbi veoma gaje izmorio. Potom se vrati u svo- 
ju kuću da se odmori te noći. 

Sljedećeg dana ponovo ponese svoju sjekiru i 
ode do drveta sa namjerom da ga posiječe. 
Međutim, Iblis izađe iza drveta vičući: 

- Zar si i danas došao da ga posiječeš? 

- Moram to učiniti. 

- A da li misliš da si u stanju da me i danas 
pobijediš? 

- Ja ću se boriti protiv tebe dok ne pobijedi 
istina! 

- A gdje ti je snaga? 

Pobožnjak ga dohvati i počeše da se hrvu. 
Bitka se okonča tako što je šejtan ponovo završio 
pod nogama pobožnjaka. On sjede na njegova prsa 

i upita ga: 

- Šta sad misliš o mojoj snazi?! 

- Uistinu, tvoja snaga je iznenađujuća... pusti 
me i čini šta ti je volja, reče šejtan glasom onoga 
koji se guši. Pobožnjak ga pusti i vrati se svojoj 
kući, te prespava noć. 

Prođe noć i osvanu dan, pa pobožnjak pono- 
vo ponese svoju sjekiru i ode do drveta. Iblis se 
pojavi pred njim i povika: 

- Zar nećeš odustati od svoje namjere, 
čovječe? 

- Nikada... ja moram posjeći ovo zlo. 

- Zar misliš da ću te pustiti da to uradiš? 

- Ako se opet budeš borio sa mnom, opet ću 
pobijediti. 

Iblis je razmislio na trenutak... Shvatio je da 
ga borba protiv ovog čovjeka neće dovesti do pob- 
jede... Jer, nema ništa jače od čovjeka koji se bori 
za ideju ili vjerovanje. 

Nije bilo nijednog načina da Iblis porazi ovog 
čovjeka, osim jednog: 

varka. Iblis mu se blago obrati, rekavši mu: 

- Znaš li zbog čega te sprječavam da odsiječeš 
ovo drvo?! Ja to činim jer se bojim za tebe i iz 
sažaljenja prema tebi. Jer, ako ga posij ečeš, oni 



87 




koji obožavaju ovo drvo te neće voljeti... pa zašto 
da sebi praviš nevolje? Nemoj ga posjeći a ja ću ti 
svaki dan dati dva dinara, da se njima pomogneš u 
svome izdržavanju, te da živiš u miru i sigurnosti. 

- Dva dinara? 

- Da, svaki dan ćeš ih naći ispod tvoga jastu- 
ka! 

Pobožnjak je dugo razmišljao a zatim podiže 
glavu i reče Iblisu: 

-Ako mi garantuje da ćeš učiniti to što gov- 
oriš? 

- Ja ti to obećavam... i saznaćeš istinitost 
moga obećanja. 

- Isprobat ću te. 

- Da, isprobaj me. 

- Dogovorili smo se. 

Iblis pruži ruku pobožnjaku i tako sklopiše 
dogovor... Pobožnjak se vrati svojoj kući i svaki 
dan kada bi se probudio i zavukao ruku pod jastuk, 
nalazio bi dva dinara. Sve dok nije došao kraj tog 
mjeseca. Tog jutra zavuče ruku pod jastuk ali ne 
nađe ništa... Iblis je prekinuo davati zlatnike... 
Pobožnjak se naljuti i skoči, te uze svoju sjekiru i 
ode da posiječe drvo... Iblis ga zaustavi na putu i 
povika: 

- Stani! Gdje si krenuo? 




- Do drveta da ga posiječem! 

Iblis se glasno nasmija. 

- Hoćeš da ga posiječeš zato što sam ti prestao 
davati novac! 

- Ne, nego hoću da uklonim zabludu i učinim 
da zasija svjetlo istine! 

-Ti? 

- Jel ti to mene ismijavaš, prokletniče? 

- Nemoj mi zamjeriti, ali tvoj prizor me nas- 
mijava, 

- Ti to govoriš, lažljivče?! 

Pobožnjak se okomi na šejtana i uhvati ga... 
Hrvali su se nekoliko trenutaka... ali borba okonča 
tako što je pobožnjak završio pod Iblisovim noga- 
ma... Iblis je pobijedio i sjeo na pobožnjakova 
prsa, ponosno mu govoreći: 

- Gdje je sada tvoja snaga, čovječe?! 

On reče glasom onoga koji se guši: 

- Reci mi... kako si me uspio pobijediti, 
šejtanu jedan?! 

Iblis mu odgovori: 

- Kada si bio srdit radi Allaha pobijedio si me, 
a kada si se rasrdio zbog sebe pobijedio sam te... 
Kada si se borio za svoje vjerovanje pobijedio si 
me, a kada si počeo da se boriš za svoju korist 
pobijedio sam te! 

MUS’AB IBN ’IMEJB 



iVius'ab ibn 'Umejr je bio nježan mladić, 
srednjeg rasta, lijepoga lica, prijatnog glasa i lije- 
pog govora. Samo što bi na njega pao pogled duša 
bi ga zavoljela i samo što bi njegov glas dopro do 
ušiju srce bi osjetilo naklonost prema njemu. 
Nosio je lijepu odjeću i vodio je računa o svojoj 
odjeći i izgledu. Kada bi ga čovjek vidio znao bi 
odmah daje živio u blagostanju. Koristio je najl- 
jepše mirise, i ne bi prošao pored neke skupine, a 
da neko ne bi rekao: 

- Ovo je Mus'ab ibn 'Umejr. Roditelji su ga 
puno voljeli, a majka mu je davala mnogo novca iz 
svoga velikog imetka. 

Kurejšije su bili zadivljeni njegovom ljepo- 
tom, mladošću, lijepom odjećom i velikim bogat- 
stvom. Mus'ab nije volio lov kao ostali mladići od 
Kurejša, niti je volio da priča o novcu i poslovima 
kao što su to voljeli prvaci Kurejša, nego je njegov 
cilj bio da živi jedan miran život. 

Jednoga dana, prijepodne, Mus'ab se uputi 
prema mjestu gdje su se okupljali Kurejšije, a na 
tom putu srete dvije skupine svojih vršnjaka, jedna 
je krenula u lov a druga se uputila prema jednoj od 

krčmi, kako bi pila vino. Prva skupina ga pozva u 
lov a druga na vino, ali on odbi oba poziva. 

Mus'ab je više volio da ode do mjesta gdje su 
se okupljali Kurejšije, kako bi prisustvovao nji- 
hovim razgovorima. Kada je bio sasvim blizu, čuo 
je raspravu koja se vodila među prvacima Kurejša, 
te je sjeo blizu njih. Raspravljali su oko onog 
čovjeka kojeg su svi oni mrzili, jer je želio da 
promijeni vjeru njihovih očeva i da pobuni siro- 
mašne protiv bogatih. 

Mus'ab je sve to saslušao i poželio da sazna 
nešto o tom čovjeku, zbog koga se svađao čitav 
narod. Otišao je od njih i uputio se prema kući u 
kojoj se sastajao Muhammed, s.a.v.s., i njegovi 
sljedbenici. Kada je stigao do kuće pokucao je, te 
mu je otvoreno. Ušao je i pozdravio prisutne a 
potom je sjeo dok su svi gledali u njega, diveći se 
toj njegovoj lijepoj odjeći i izgledu. Mus'ab je 
saslušao Muhammedov, s.a.v.s., govor a onda mu 
se približio i pružio mu ruku, te objavio svoj 
ulazak u ovu vjeru. 

Mladić je određeno vrijeme krio svoju vjeru, 
bojeći se Kurejša. Nije obavijestio ni svoju majku 
o svome islamu jer ju je volio i nije htio daje uzne- 
mirava. Međutim, jednog dana ga je Osman ibn 
Talha vidio kako klanja u mesdžidu pa je obavijes- 

tio Kurejšije o tome. Kurejšije to jako rasrdi, kao i 
njegove roditelje, te postade siromašan. Međutim, 
on je bio veoma strpljiv mladić i u islamu je našao 
utjehu. 

Kada se zlostavljanje nad muslimanima 
pojačalo, Poslanik, s.a.v.s., im dozvoli hidžru (isel- 
jenje) u Abesiniju. Mus'ab je sa njima učinio 
hidžru u Abesiniju, a kada se vratio u Mekku nje- 
govo stanje se potpuno promijenilo. Njegova 
odjeća je bila pocijepana i jedva da je bila dovolj- 
na da ga pokrije dok je njegova nježna koža posta- 
la gruba. Kada su ga Poslanik, s.a.v.s., i njegovi 
ashabi vidjeli u tom stanju, Poslanik, s.a.v.s., je 
rekao: 

“Evo šta sam vidio, a u Mekki nije bilo mla- 
dića kojeg su roditelji više pazili od njega, a potom 
ga je od toga odvojila želja za dobrom sadržana u 
ljubavi prema Allahu i Njegovom Poslaniku!" 

Mus'ab se nije odvajao od Poslanika, s.a.v.s., 
i slušao je njega na najbolji način. Pamtio je što bi 
čuo od Poslanika i u tome je bio veoma precizan, 
tako daje postao od najučenijih ashaba. Onda gaje 
Poslanik, s.a.v.s., poslao u Medinu da tamo 
poučava muslimane Kur'anu i vjeri. Mus'ab je u 
tome uspio, pa su mnoge Ensarije prešle u islam 
Kada se približilo vrijeme hadždža krenu sa 

sedamdeset Ensarija prema Mekki, i kada je stigao 
u nju nije mislio ni na svoju porodicu niti majku, 
nego je otišao pravo do Poslanika, s.a.v.s. 

Mus'ab je nosio Poslanikovu, s.a.v.s., zastavu 
u bici na Bedru, pa se s njom vratio kao pobjednik. 
U bici na Uhudu je takođe nosio zastavu. Napad 
Kurejšija na muslimane se pojačavao ali je Mus'ab 
ostao postojan i nije ispuštao svoju zastavu. Jedan 
neprijateljski vojnik se okomi na njega i udari ga 
sabljom po ruci te je odsiječe. Zastava pade na 
zemlju, ali je Mus'ab uze drugom rukom a onaj isti 
mu odsiječe i drugu ruku. Međutim, zastava i dal- 
je osta uzdignuta i onaj ga pogodi kopljem u prsa 
te pade Mus'ab zajedno sa zastavom... Preuze je 
Ebur- Rum i zastava ostade uzdignuta sve dok se 
muslimani ne vratiše u Medinu. 

Kurejšije se vratiše pobjedonosno u Mekku,a 
muslimani počeše da zakopavaju svoje šehide pa 
nađoše i Mus'aba među njima, licem okrenuta pre- 
ma zemlji. Muslimani su željeli da ga zakopaju, a 
on je na sebi imao samo kratku pocijepanu odjeću. 
Ako bi mu pokrili glavu otkrile bi mu se noge, a 
ako bi mu pokrili noge otkrila bi se glava. 
Poslanik, s.a.v.s., je učio Allahove, dž.š., riječi: 

“Ima vjernika koji ispunjavaju zavjet dat 
Allahu, ima ih koji su poginuli, i ima ih koji to 

očekuju- nisu ništa izmjenili." Zatim je naredio da 
se pokrije njegov gornji dio odjećom a donji 
svježim rastinjem. 

SAD IBN EDI VEKKAS, JUMAK 
BITKE NA KADISIJJI 



¥ ladar muslimana, Omer ibn El- Hattab, je 
naredio S'adu ibn Ebi Vekkasu da povede musli- 
mane pod svojom komandom u bitku protiv 
Perzijanaca. S'ad je poveo svoje vojnike i kada su 
stigli u Kadisijju, između tog mjesta i maloga 
rukavca tijeke Eufrat podiže logor, a to je bilo u 
Iraku. Potom je poslao izaslanike do Jezdedžrida, 
kralja Perzije, i pozvao ga u islam. On je to odbio 
i zaprijetio je muslimanima da će ih njegov 
vojskovođa Rustem sve pokopati u kanal 
Kadisijje. 

Rustem je znao snagu muslimana i njihovu 
žestinu u borbi, pa je poželio da sazna način kojim 
bi ih odvratio od borbe protiv njega. Zatražio je od 
S'ada da mu pošalje izaslanika s kojim bi on poraz- 
govarao i od njega saznao zahtjeve muslimana. A 
zahtjevi muslimana nisu bili mnogobrojni niti 
čudni... K.o primi islam postaje brat po vjeri svim 
muslimanima i njemu pripada što i njima a nje- 
gove obaveze su kao i njihove obaveze. A ko plati 
džizju ulazi pod zaštitu muslimana pa ga oni brane 
i štite njegova prava. Međutim, Rustem nije prih- 

vatio islam niti plaćanje džizje. Stoga, muslimani- 
ma nije preostalo ništa drugo nego da povedu bor- 
bu protiv njega. 

Počele su pripreme za borbu, a bolest je bila 
ophrvala S'ada, pa je bitku vodio ležeći na postelji. 
Broj muslimana pod njegovom komandom bio je 
dvadeset i osam hiljada boraca, dok je, s druge 
strane, broj perzijskih vojnika pod komandom 
Rustema dosezao oko stotinu hiljada. Perzijanci su 
pristizali sa istoka, a S'ad ih je pustio da pređu 
rijeku, dok je on ostao na položaju koji je ranije 
odabrao. S'ad je zabranio svojim vojnicima da 
počnu borbu dok ne obave podne namaz, kako bi 
namazom ojačali svoje duše i povećali svoju 
odlučnost. Bolest nije spriječila ovog junaka da 
izvrši svoje zapovjedničke dužnosti, pa je zatražio 
od svojih ljudi da ga odnesu na vrh utvrđenja u 
kojem se nalazio. Odatle je posmataro bitku i 
izdavao naređenja jednom od svojih ljudi koji je 
stajao pored, pa bi ih on žurno dostavljao onima 
koji su ih trebali sprovesti u djelo. 

Perzijanci napadoše, a ispred njih su išli 
slonovi, koji su plašili arapske konje i udarali kon- 
janike svojim surlama, te gazili sve što im je bilo 
na putu. S'ad je zadužio strijelce da ubijaju vojnike 
koji su bili na slonovima, pa kad su to uspjeli, 

počeše da gađaju slonove u oči, koji se potom 
dadoše u bijeg. Pala je noć i bitka je obustavljena... 

Drugi dan, iz Sama stiže El- K'aka'u ibn Amr, 
na čelu jedinice koja je brojala hiljadu konjanika, 
kao pojačanje S'adovoj vojsci. Kod muslimana se 
pojača moral kada vidješe El- K'aka'a kako probi- 
ja neprijateljske redove, tražeći perzijskog vojsko- 
vođu, kako bi se borio protiv njega i ubio ga. Onda 
napadoše na Perzijance velikom žestinom i razbiše 
njihove bojne redove, a borba potraj a do ponoći. 

Treći dan, napadoše Perzijanci, a na čelu 
slonova bila su dva velika slona. Tada El- K'aka'u 
i Asim sebi prokrčiše put do jednog od ta dva slona 
i zabodoše mu koplja u oči, a u isto vrijeme druga 
dva muslimanska konjanika to isto učiniše sa 
drugim slonom. Dva slona pobjegoše u rijeku a za 
njima i ostali slonovi. Muslimani iskoristiše ovu 
priliku te napadoše svom silinom na Perzijance, 
koji su bili mnogobrojniji, tako daje borba potra- 
jala do jutra sljedećeg dana. 

Naposlijetku, poče puhati snažan vjetar koji 
odnese Rustemov suncobran sa njegove nosiljke, i 
odnese ga u rijeku, dok je on po običaju sjedio u 
svojoj nosiljci i izdavao naređenja Perzijancima. 
El- K'aka'u ohrabri svoje vojnike i usmjeri ih u 
pravcu Rustema. Rustem se preplaši i požuri pre- 

ma rijeci, želeći daje pređe. Međutim, vidio gaje 
jedan Perzijanac, koji je bio musliman, te je 
zagazio u rijeku za njim i ubio ga. Perzijanci saz- 
naše za ubistvo njihovog vođe pa im opade moral 
i počeše da se povlače. Muslimani krenuše za nji- 
ma i zarobiše velik broj vojnika te stekoše veliki 
ratni plijen. Ovako je okončala bitka na Kadisijji, 
porazom Perzijanaca, a S'ad posla izaslanika vođi 
muslimana, Omeru ibn El- Hattabu, kako bi mu 
donio radosnu vijest o ovoj velikoj pobjedi. 

SUPRUG A”PRVAK A ARAPA 



Mariš ibn 'Avf, koga su zvali”Prvak Arapa", 
se okrenu prema svome amidžiću i upita ga: 

“Šta misliš da li bi me ijedan Arap odbio kada 
bih zaprosio njegovu kćer?" Njegov amidžić mu 
odgovori: 

“Evs ibn Harise, naprimjer..." Haris reče: 

“Te tvoje riječi me podstiču da sutra čujem 
odgovor iz njegovih usta..." Haris te noći nije 
mogao zaspati od straha da će ga Evs odbiti. Prije 
izlaska Sunca on krenu sa svojim amidžićem pre- 
ma kući Evsa ibn Harise kako bi zaprosio jednu od 
njegovih kćeri. Naporno su putovali dok nisu stigli 
uz zalazak Sunca do Evsove kuće, koji je u tom 
trenutku stajao u svome dvorištu. Oni ga posela- 
miše, a Haris, ne silazeći s konja, reče: 

“Mi smo u žurbi, a došli smo da zaprosimo 
jednu od tvojih kćerki... Pa šta misliš? Da li da 
sjašemo ili da idemo?" Evs odgovori uzbuđenim 
glasom: 

“Ne... nisam tu...selam alejkum!" Potom im 
okrenu leđa i ode u svoju kuću. 

U takvom stanju ga vidje njegova žena, pa ga 
upita šta se desilo. On joj ispriča o Harisovom 

dolasku, koji je došao da zaprosi jednu od njegov- 
ih kćerki a da nije iz oholosti ni sišao sa konja, pa 
kao daje došao da kupi neku jeftinu robu. Njegova 
supruga poče da ga omekšava, upitavši ga: 

- Zar ne želiš da udaš svoje kćeri? 

- Bez sumnje, odgovori on. 

- Ako nisi prihvatio za zeta”Prvaka Arapa", 
pa koga ćeš onda prihvatiti? upita ona. 

- Desilo se što se desilo, i sada nema povrat- 
ka! reče on. 

- Njegova žena doda: 

- Ne gubi vrijeme, stigni ga i vrati, i izvini mu 
se time što ćeš kazati da si ga sreo u stanju žalosti, 
zbog nečega što te je snašlo... Ne priliči da ih 
pustiš da otputuju a već je nastupila noć. 

Evs uzjaha svoga konja i krenu za njima... 
Kada ih je sustigao, zamoli ih da stanu i reče im: 

- Ne spada u lijep odgoj kod Arapa da vas 
pustim da putujete po noći, a bili ste kod mene... A 
što se tiče onoga zbog čega ste došli, dajte mi malo 
vremena... 

Te njegove riječi ponovo im vratiše 
raspoloženje te se vratiše. 

Evs je ušao u svoju kuću i pozvao je kod sebe 
svoju najstariju kćer, te joj je rekao: 

- Kćeri, tu je Haris ibn 'Avf, jedan od prvaka 

Arapa, i došao mi je kao prosac. Ja sam pomislio 
da tebe udam za njega, pa šta ti veliš? 

Ona je razmislila nekoliko trenutaka, a potom 
je rekla: 

- Tako ti Allaha, ne čini to! Oče, ja nisam 
lijepa i brzopleta sam, a on ne živi u tvom 
komšiluku pa da te se stidi, te nisam sigurna da 
neće na meni naći nešto što mu se ne sviđa, pa će 
me razvesti. Onda bih živjela nesretna, kajući se 
što sam to učinila... 

Otac joj reče: 

- Idi, da ti Allah podari svaki bereket! 

Potom je pozvao srednju kćerku i isto je upi- 
tao, a ona mu odgovori: 

- Oče, ti znaš da ja ne poznajem mnoge stvari, 
niti imam kakvo znanje u kojem sam spretna, te 
nisam sigurna da neće na meni naći nešto što mu 
se ne sviđa, pa će me razvesti... 

On joj reče: 

- Možeš ići, Allah ti podario svaki bereket! 

Onda pozva svoju najmlađu kćer koja se 

zvala Buhejsa, te je upita isto što i njene sestre, a 
ona mu odgovori: 

- Ti odluči, a ja sam, tako mi Allaha, lijepoga 
lica, vješte ruke, blage naravi i plemenitog pori- 
jekla, pa ako mi i da razvod, moliću Allaha da mu 

podari svako dobro... 

Otac joj reče: 

- Neka ti Allah podari svaki bereket, to sam i 
očekivao od tebe. 

On izađe pred svoje goste da im izjavi svoj 
pristanak na udaju Buhejse za”Prvaka Arapa". 
Haris provede noć sretan što je uspio a sljedeći dan 
provede kao gost kod Evsa. 

Naveče, Evs naredi da se pripremi odaja za 
mladence, te se Buhejsa osami sa svojim mužem. 
On je vidio svu njenu ljepotu i bio je zadivljen 
njome. Pokušao je da joj se približi, ali mu ona 
reče: 

- Znaj da se to ne bi trebalo desiti ovdje među 
mojima! Zar bi se ponosio time da prvu bračnu noć 
provedemo među mojim bližnjim i mojom 
braćom? 

U rano jutro, povorka sa nosiljkom za mladu 
krenu preko pustinje, uputivši se prema 
mladoženjinoj kući. Naposlijetku, stigoše na odre- 
dište a dječaci iz mladoženjinog plemena počeše 
mahati sabljama i radovati se. Čitavo mjesto se 
obradova mladencima, čak i starci i oni najmlađi. 
Kada se sve stišalo, mladenci se uputiše u svoj 
stan. Haris se približi svojoj supruzi, a ona mu 
reče: 

- Čula sam o mnogim tvojim primjerima 
humanosti i plemenitosti, pa sam zbog toga i 
željela da ti budem supruga... Međutim, ti sjediš sa 
ženom a Arapi se međusobno ubijaju (a time je 
željela da ukaže na plemenski rat koji se vodio 
između plemena Absa i Zubjana). Zar te ne uzne- 
mirava krv koja se proljeva, djeca koja ostaju bez 
očeva, rušenje naselja i uništavanje imovine? 

On joj odgovori: 

- Zašto se ti brineš o ratu?! 

Ona ga pogleda, rekavši: 

- Govoriš tako,”Prvače Arapa", a posjeduješ 
veliki imetak kojim možeš izmiriti svoju braću! 
Tek tada bi se zaista ponosila što sam se udala 
za”Prvaka Arapa"... A zatim brižnu u plač 

Ujutro, sljedećeg dana, Haris i određeni broj 
uglednika iz plemena se uputiše prema dva 
zaraćena plemena. Haris im darova mnogo novca i 
oni sklopiše primirje. Svi pohvališe ovakav 
Harisov postupak. Kada se Haris vratio kući, vijest 
o tome je već bila stigla do njegove supruge, koja 
je osjetila daje uradila nešto što ju je učinilo sret- 
nom, i što je usrećilo i druge ljude. Bila je vrlo 
vesela i on joj se primače, upitavši je: 

- Ima li još neka želja? 

Ona odgovori: 

- Danas je moje pravo da se ponosim tobom, 
jer vidim da se mir ponovo vraća u arapska nasel- 
ja i to tvojim djelom! On na to reče: 

- Ne, nego tvojim djelom, Buhejsa! 



104 







Ova knjiga je izbor priča iz arapsko - islamske 
tradicije koje sadrže pouke o moralnim 
vrijednostima kao što su poštenje, emanet - 
povjerenje, skromnost itd. Prevodilac ovih 
priča, Ahmed Džinović, je napravio izbor kojeg 
možemo preporučiti ne samo djeci nego i 
odraslim čitaocima, jer svaka od njih na 
određeni način motivira i podstiče na 
pridržavanje islamskog morala, a to nije 
potrebno samo mladima nego svakom 
pojedincu, bez obzira na uzrast. 




Zato, toplo preporučujem čitanje ove knjige, 
ne samo našoj djeci i omladini nego i 
čitaocima. 



„ / 



Recenzent: Hfz. Dževđd 




